Undi Bintang GV5 Sebagai Cuckoo Friend 2019 Untuk Beraksi Di Konsert Cuckoo!

Peminat setia Gegar Vanganza 5 (GV5) pastinya menanti setiap minggu bagaimana agaknya lagu yang bakal didendangkan oleh penyanyi kegemaran anda.

Menanti dengan penuh debaran sama ada penyanyi kegemaran anda mampu membawa lagu pilihan juri itu ataupun tidak.

Bukan sahaja ingin melihat penyanyi kegemaran membuat persembahan, anda juga pastinya inginkan idola anda memenangi Bintang CUCKOO paling gempak setiap minggu bukan?

Jadi inilah masanya untu anda mengundi bintang GV5 kegemaran anda untuk Pencarian CUCKOO Friend 2019 sekaligus berpeluang beraksi dalam Konsert CUCKOO.

Hanya lima bintang yang mendapat undian tertinggi sahaja dipilih untuk bersaing dalam Konsert CUCKOO yang akan berlangsung pada 13 November ini.

Kali ini CUCKOO membuat kelainan dengan memberi ruang kepada kakitangan awam dan kesemua CUCKOO Family (ahli CUCKOO) untuk menggundi bintang bermula sekarang sehingga sebelum konsert akhir diadakan.

Keputusan pencarian CUCKOO Friend 2019 akan diumumkan ketika konsert akhir GV5 nanti.

Bukan sahaja tertumpu kepada selebriti GV5, CUCKOO juga akan memberi hadiah yang lumayan kepada pengundi rawak paling banyak membuat pengundian.

Pengundi berpeluang memenangi termos eksklusif Kyndell CUCKOO sekaligus mendapat tiket eksklusif secara PERCUMA ke siaran langsung konsert GV5.

Mudah sahaja caranya, anda hanya perlu mengisi maklumat yang diperlukan dalam borang yang disediakan di website dan dari laman web tersebut juga anda boleh membuat pengundian.

Anda juga boleh mengundi kesemua bintang GV5 yang telah tersingkir untuk pencarian CUCKOO Friend.

Terkini seramai 9 bintang GV5 yang masih lagi kekal termasuklah Noryn Aziz, Amelina, Zamani, Mya Ruslee, Dia Fadila, Hetty Sarlene, Forteen, Billy Zulqarnain dan Farawaheda.

Program hiburan GV5 ini bersiaran secara langsung di saluran Astro Ria (104) dan Ria HD (123) pada setiap Ahad jam 9 malam.


Buat Paid Review, PU Amin Digelar Penunggang Agama

Nama PU Amin tidak perlu diperkenalkan lagi dan beliau antara penceramah bebas yang lantang bersuara menentang golongan LGBT. Namun, baru-baru ini PU Amin mendapat kecaman daripada netizen apabila memuat naik ulasan produk berbayar di akaun Instagramnya.

PU Amin yang terkenal dengan caranya menyampaikan dakwah menerusi media sosial, ada segelintir netizen beranggapan tindakannya itu merosakkan namanya sebagai seorang pendakwah.

Ada yang mengatakan beliau sebelum ini sengaja mencetuskan kontroversi semata-mata untuk meraih populariti dan menaikkan jumlah pengikut di Instagram. Tidak kurang juga ada netizen yang menggelarnya sebagai penunggang agama.

Bagaimanapun, rata-rata pengikutnya menyokong dan mempertahankan tindakan PU Amin dengan mengatakan tiada salahnya bagi seorang pendakwah untuk membuat paid review mempromosikan produk asalkan ia dilakukan dengan cara yang halal.

Apa pun, diharap PU Amin tabah dengan segala kritikan kerana bukan semua orang suka dengan apa yang kita lakukan. Mungkin ini dugaan dan ujian yang perlu ditempuhi oleh seorang pendakwah.


“Saya Susah Nak Terkesan Dengan Komen Netizen”

Pasangan selebriti Awal Ashari dan Scha Alyahya sememangnya sentiasa menjadi perhatian. Apa saja yang mereka lakukan, ada sahaja netizen yang akan memberikan respon termasuklah soal penjagaan anak dan dalam bab berfesyen.

Baru-baru ini, sekeping gambar yang dimuat naik oleh Scha di Instagram miliknya mengundang kecaman netizen yang berpendapat baju dalam atau inner warna kulit yang dipakai oleh Scha itu dilihat kurang sopan dan boleh mengundang fitnah.

Bagaimanapun, Scha memberitahu dia tidak terkesan dengan segala kritikan yang dilemparkan netizen kerana baginya itu adalah pendapat mereka masing-masing.

“Fitnah itu datang daripada pandangan dan fikiran masing-masing walaupun mereka sendiri sedia maklum ada inner. Alhamdulillah, setakat ini, saya memang susah nak terkesan dengan komen-komen yang dilemparkan netizen kepada saya. Setakat ini masih lagi okey,” katanya kepada Kosmo!

Bukan mudah untuk bergelar selebriti kerana setiap gerak-geri dan tindak tanduk akan menjadi perhatian. Pasti ada saja netizen yang akan cuba mencari kesalahan. Apa pun pujian harus diberikan kepada Scha kerana sikapnya tidak mudah melatah apabila ditegur.


“Ini Yang Dipanggil Pakai Baju Tapi Berbogel”

Sudah agak lama kita tidak mendengar cerita tentang pelakon Liyana Jasmay. Tahun lalu, Liyana yang mengakui sudah lama menyimpan hasrat untuk berhijrah akhirnya mengambil keputusan untuk bertudung litup.

Bagaimanapun, baru-baru ini nama pelakon itu menjadi bualan ramai di media sosial apabila cara pemakaiannya dikritik dan mendapat kecaman netizen gara-gara beliau memuat naik gambar memakai seluar ketat berwarna coklat.

Rata-rata netizen berpendapat gaya tersebut tidak sesuai dengan imejnya yang bertudung. Disebabkan seluar seperti berwarna kulit itu, ada yang memberikan komen kasar dengan mengatakan pelakon itu seperti berbogel walaupun memakai seluar.

Tidak hanya berdiam diri, segala kritikan dan kecaman netizen itu dibalas Liyana dengan tenang serta ucapan terima kasih. Ramai yang memuji tindakan Liyana kerana tidak cepat melatah apabila ditegur.

Dalam pada itu, menerusi ruangan komen gambar tersebut, netizen turut menasihati pelakon cantik itu agar lebih berhati-hati dalam soal pemakaian. Tidak kurang juga ada yang meminta untuk memadam gambar tersebut agar tidak mengundang sebarang fitnah.


“Syukur Dapat Habis Belajar Walaupun Banyak Drama”

Penyanyi Sufian Suhaimi mendedahkan yang beliau menempuh banyak dugaan sepanjang perjalanan untuk menggenggam Ijazah Sarjana Komunikasi Massa di Universiti Teknologi Mara (UiTM) Shah Alam.

Meluahkan rasa bersyukur dengan kejayaan ini, Sufian Suhaimi turut berkata yang ijazah ini merupakan hadiah terbaik buat kedua orang ibu bapanya yang sentiasa ada menyokong perjalanan kerjaya dan pendidikan beliau.

“Lega dan puas bila lihat kedua-dua orang tua saya hadir pada hari konvokesyen ini dan ia adalah hadiah terbaik buat mereka. Walaupun perjalanan pengajian saya kali ini banyak drama dari satu tahun setengah jadi dua tahun setengah banyak pula dugaan yang berlaku, namun ia berbaloi,” ujarnya.

Sufian Suhaimi menambah yang beliau masih belum bersedia untuk menyambung pengajian ke peringkat doktor falsafah (PhD) walaupun ada menerima tawaran dari sebuah universiti tempatan.

Tahniah buat Sufian Suhaimi dan semoga perjalanan kerjaya beliau selepas ini lebih lancar dan kurang drama. (rtky/m)


“Emak Saya Percaya Bakal Suami Mampu Jaga Saya”

Nampaknya Elfira Loy kini semakin terbuka untuk bercakap tentang status terbaru beliau yang sudah bergelar tunangan kepada Faris K Anuar pada September lalu. Majlis yang berlangsung secara tertutup mengundang banyak persoalan daripada para peminat.

Elfira Loy menjelaskan yang beliau merahsiakan majlis pertunangan itu atas permintaan kedua dua belah keluarga dan bukan sengaja untuk menyorokkan majlis tersebut dari para peminat atau media.

Walaupun baru mengenali Faris beberapa bulan sahaja belum bertunang, Elfira Loy memberitahu yang ibunya percaya jejaka itu mampu menjaga hidup pelakon tersebut dan mempunyai visi masa depan yang jelas.

“Faris hormat dan faham bagaimana keluarga saya. Malah, dia ada visi masa depan. Apa yang lebih penting, emak saya percaya dia boleh menjaga saya. Semuanya berlaku dalam tempoh pantas dan mudah”

“Saya bersyukur dengan apa yang terjadi dan hargai setiap detik. Tidak lupa, saya berdoa ikatan kali ini adalah yang terbaik buat saya dan berkekalan hingga jenjang pelamin. Keluarga saya berpegang kepada adat. Jadi, kami membuat keputusan untuk bertunang dan mendirikan rumah tangga. Semoga semua perancangan dipermudahkan,” ujar Elfira Loy. (rtky/m)


Neelofa Menginap Di Bilik Hotel RM200,000 Satu Malam

Tidak terkira berapa kali Neelofa menjejakkan kaki ke gugugan kepulauan Maldives dan nampaknya kali ini selebriti popular itu menikmati percutian yang lain dari biasa.

Melalui kemaskini terkini di Instagram, Neelofa berkongsikan pengalaman beliau menginap di sebuah bilik hotel bawah laut di Maldives yang berharga USD50,000 atau RM200,000 satu malam.

Menurut laporan Bloomberg, bilik hotel mewah dengan nama Muraka bertempat di Conrad Maldives Rangali Island merupakan banglo bawah laut pertama di Maldives dan menelan belanja lebih USD15 juta untuk dibina.

Bukan calang calang orang boleh menginap di bilik hotel mewah ini, bertuah badan Neelofa dapat menjadi salah seorang di dunia yang merasai tidur bertemankan ikan di lautan. (rtky/m)


Bekas Isteri Ude Wahid, Intan Liana Buka Tudung?

Sebut nama Intan Liana Saleh, pasti ramai yang mengenali wanita ini walaupun dia bukanlah seorang selebriti. Tetapi kisah bekas suaminya, pemuzik Ude Wahid yang berkahwin secara rahsia dengan pelakon Izreen Azminda, membuatkan Intan menjadi perhatian ramai.

Bagaimanapun, Intan Liana mengejutkan banyak pihak apabila gambarnya tidak bertudung tersebar di media sosial. Intan yang dikenali dengan imej berhijab didakwa membuka tudung ketika menyertai pertandingan tarian baru-baru ini, bersama penari lain.

Lebih menguatkan lagi andaian peserta tersebut adalah Intan, rakannya turut berkongsikan gambar di Instagram. Jelas daripada foto berkenaan, ibu kepada dua cahaya mata itu duduk di barisan hadapan bersama lima penari lain.

Difahamkan, Intan ada berkongsikan foto berita kejayaan mereka di Instagram miliknya, namun ianya dipadam selepas mendapat kecaman netizen.

Terdahulu, Intan merupakan seorang penari kebudayaan sebelum mendirikan rumah tangga dengan Ude. Selepas bercerai, Intan pernah memberitahu dia ada terfikir untuk kembali menari namun membatalkan hasratnya itu kerana sudah berhijab. Ujarnya lagi, walaupun diduga, dia tidak akan sesekali membuka tudung.


“Nak Aku Lempang, Tendang, Terajang Kau Betul-Betul?”

Pelakon Shukri Yahaya bukanlah seorang yang lantang bersuara walaupun terpalit dengan kontroversi. Bagaimanapun, baru-baru ini Shukri seperti tidak dapat menahan sabar apabila beliau meluahkan rasa berang  terhadap pelakon baharu yang tidak tahu menggunakan teknik lakonan dalam babak pukul dengan cara yang betul.

Menerusi Insta Stroy, Shukri turut meminta agar produser dan pengarah mencari pelakon baru atau pelakon tambahan yang benar-benar boleh berlakon dan tidak menyusahkan mana-mana pihak.

Bagaimanapun, memetik laporan Kosmo, Shukri memberitahu dia tidak berniat untuk memarahi mana-mana pihak dan status tersebut hanyalah pendapat peribadinya mengenai insiden yang pernah terjadi di depan matanya.

“Sejujurnya, saya tidak memarahi sesiapa. Cuma, saya tergerak hati untuk memuat naik status berkenaan kerana tidak mahu ia berulang kembali.

“Jika mahu melakonkan babak memukul, janganlah pukul betul-betul. Sebagai pelakon kita perlu tahu tentang teknik kamera dan bagaimana kita mahu ‘menipu’ secara visual,” katanya lkepada Kosmo!

Siapa cakap nak jadi pelakon senang.  Tapi betul apa yang dikatakan oleh Shukri, pelakon yang bagus adalah pelakon yang bijak. Mereka perlu fahami dan kuasai teknik lakonan yang betul.


“Bayaran Tetap Sama, Tak Boleh Letak Harga Sesuka Hati”

Diiktiraf sebagai Pengacara Hiburan Terbaik Asia pada Anugerah Asian Academy Creative Awards (AAA) baru-baru ini bukanlah alasan bagi Nabil Ahmad untuk menaikkan bayarannya terdahulu sebagai seorang pengacara. Menurut Nabil, dia tidak mahu berkira tentang soal bayaran kerana apa yang lebih penting adalah tawaran kerja berterusan.

“Bayaran saya tetap sama sahaja. Tidak akan ada perubahan kerana dalam situasi sekarang, kita tidak boleh meletak letak harga sesuka hati. Saya pernah berdepan pengalaman apabila langsung tidak menerima tawaran dan keadaan itu membuatkan saya bimbang memandangkan saya ada banyak komitmen.

“Perasaan bimbang itu, bagaimanapun hilang apabila rakan lain turut mengalami nasib serupa. Justeru, saya tidak mahu berkira sangat soal bayaran kerana apa yang lebih penting adalah tawaran kerja berterusan demi jaminan masa depan,” katanya kepada BH Online.

Walaupun terpalit dengan pelbagai kontroversi menerusi program tersebut, Nabil tidak menyangka Gegar Vaganza menghadiahkan kemenangan tersebut. Nabil juga turut mengucapkan terima kasih kepada Datuk Aznil Nawawi yang memperkenalkannya ke dunia pengacaraan.

“Program ini mengheret saya dalam pelbagai kontroversi, termasuk kes dengan Datuk Chef Wan antara yang hangat diperkatakan hingga saya teruk dikecam. Tidak sangka, program itu menghadiahkan kemenangan. Mungkin saya kena teruskan kontroversi sebab orang suka hingga saya menerima pengiktirafan

“Kalau bukan kerana Pak Nil (Datuk Aznil Nawawi) yang membawa saya ke dunia pengacaraan, saya tidak akan berada di sini. Terima kasih juga kepada produksi, media dan peminat yang tidak pernah jemu menyokong saya selama ini,” katanya.


Joey G Dakwa Sazzy Falak Mabuk Depan Anak-Anak?

Sebelum ini kecoh mengenai kisah pergolakan rumah tangga pengacara TV,  Joey G dan model Patricia K. Kontroversi semakin hangat apabila Patricia mendakwa Joey membawa lari anak mereka yang baru berusia dua tahun ke luar negara tanpa pengetahuannya ketika mereka dalam proses untuk bercerai, namun Joey menafikan dakwaan tersebut.

Kemelut mereka diilihat berpanjangan apabila masing-masing meluahkan perasaan tak puas hati melalui Insta Story mengenai hak penjagaan anak dan pelbagai isu timbul termasuk dakwaan Joey mengatakan isterinya pernah curang sebanyak lima kali.

Bagaimanapun, terbaru, menerusi Instagram, Patricia meluahkan rasa gembira apabila akhirnya hak penjagaan anak berpihak padanya. Berita tersebut mendapat reaksi rakannya iaitu pelakon Sazzy Falak yang turut gembira mengetahui perkhabaran tersebut.

Bagaimanapun, kenyataan Sazzy itu yang dilihat cuba campur tangan di dalam permasalahan mereka mengundang kemarahan Joey. Kemudian bermula perang di media sosial dan Sazzy didakwa mabuk di rumah Joey bersama Patricia sebelum ini. Dalam masa sama, Joey mahukan penjelasan dari Sazzy tentang apa yang diperkatakan.

Bagaimanapun, menerusi video Insta Story, Sazzy yang mengakui terkejut dengan pendedahan tersebut menjelaskan ianya dakwaan yang tidak berasas.


Susahnya Didik Anak? KUMON Ada Caranya

Peranan ibu bapa dalam mendidik anak-anak adalah sangat penting untuk membentuk kecemerlangan anak menerusi akademik mahupun kokurikulum.

Namun sebagai seorang anak mahupun pelajar pastinya mempunyai cara yang berbeza-beza untuk mendalami sesuatu subjek dengan mudah.

Kini ibu bapa tidak perlu pening kepala lagi untuk memikirkan bagaimana cara untuk memudahkan anak-anak anda memahami sesuatu subjek yang sukar.

Kami di sini akan kongsikan satu berita yang menarik untuk memudahkan tugasan anda sebagai ibu bapa dalam mendidik anak-anak.

Tahukah anda KUMON adalah salah satu proses pembelajaran selepas sesi persekolahan yang terbesar di dunia?

Hampir empat juta pelajar yang mengaplikasikan sistem pembelajaran ini dan kini sistem ini telah pun tersebar ke 50 buah negara.

Bukan itu sahaja tau, sistem pembelajaran secara perseorangan ini ternyata melahirkan generasi bijak pandai menerusi subjek Matematik mahupun Bahasa Inggeris.

Sistem pembelajaran di KUMON ini juga ternyata berbeza daripada sistem pendidikan lain kerana ianya berdasarkan tahap yang bersesuaian dengan pelajar.

Menurut pembimbing KUMON, Mahiran Muftah berkata, kaedah pembelajaran yang diberikan kepada pelajarnya merupakan satu kaedah yang memudahkan pelajar memahami sesuatu subjek dengan cara mereka tersendiri.

“Di sini kami meluangkan masa dengan pelajar untuk memahami kekuatan mereka yang tersendiri kerana, sebagai pembimbing, kami ingin membantu pelajar kami untuk mengembangkan potensi mereka.

“Dari situ sebagai pembimbing KUMON akan lebih cepat mengenali pelajarnya dan setiap pelajar akan mempunyai satu buku rekod untuk melihat peningkatan pembelajaran mereka.

“Bukan itu sahaja, mereka juga mempunyai latihan yang perlu dilakukan di rumah untuk mereka sentiasa mahir dalam sesuatu subjek,” katanya ketika di temu bual.

Menariknya di KUMON, setiap pelajar yang berjaya menguasai bahan bacaan mahupun kiraan yang baru akan diberi penghargaan sebagai tanda mereka menikmati kejayaan mereka.

Bercakap mengenai subjek yang ditawarkan oleh KUMON pastinya mampu membuka mata ibu bapa untuk menghantar anak mereka di pusat pembelajaran KUMON.

Menekankan subjek Matematik dan Bahasa Inggeris ini dapat memberi satu kecemerlangan dalam diri anak anda untuk menguasai kedua-dua subjek dengan mudah.

Menurut Mahiran lagi, sebagai pembimbing KUMON yang sudah berkhidmat selama 21 tahun di pusat KUMON ini memberi kejayaan yang tinggi buat anak didiknya.

“Sebagai pembimbing KUMON yang sudah lama berkhidmat saya akan memberikan taklimat kepada ibu bapa dahulu sebelum mereka berniat untuk memilih subjek apakah untuk anak mereka belajar.

“Selalunya saya akan bertanya sendiri kepada pelajar subjek yang manakah mereka inginkan jika pelajar itu tidak minat mendalami ilmu kiraan kita akan beri subjek Bahasa Inggeris kepada mereka.” tambahnya lagi.

Terbaru KUMON menawarkan Year-End Special di mana anda yang mendaftar boleh menikmati 1.5 bulan tempoh pembelajaran dengan hanya 1 bulan bayaran sahaja.

Menarik lagi, pelajar baru akan mendapat bag KUMON secara PERCUMA tau!

Jadi, apa tunggu lagi? Inilah peluang terbaik untuk anda mendaftar anak anda sebelum tempoh promosi tamat pada 9 November ini!

Maklumat lanjut anda boleh hubungi 1800-88-1010 atau terus ke Facebook KUMON Malaysia.


Satu Produk Jadi Rahsia Untuk Kulit Anda Bersih Bak Seorang Selebriti

Tahap kesihatan kulit wajah adalah satu perkara yang penting dalam penjagaan seharian seseorang individu.

Namun masalah kulit wajah mahupun badan selalunya memberi kesan yang mendalam sehingga mengikiskan rasa keyakinan diri dek kerana kulit yang bermasalah.

Bukan sahaja memberi kesan kepada golongan wanita, tetapi lelaki juga menghadapi masalah sama.

Biasanya seseorang individu kurang bergaul terutamanya dalam kelompok yang besar apabila mengalami situasi masalah kulit.

Di sini kami akan kongsikan dengan anda satu produk penjagaan muka yang pasti membuat anda teruja sekaligus memberi keyakinan diri yang tinggi kepada anda.

Cetaphil Gentle Skin Cleanser satu produk yang trending di laman sosial apabila ada di kalangan pengguna yang berkongsi hasilnya setelah mengguna produk yang berkualiti tinggi ini.

Kulit yang bersih dan sihat pasti tidak mudah untuk dimiliki, tapi dengan rutin yang simple ini, kulit yang bersih dan sihat boleh dimiliki.

Dengan Cetaphil Gentle Skin Cleanser, kulit anda akan jadi lebih bersih dan lembap secara lembut tanpa mengikis pelindung kulit semulajadi anda.

Rata-rata pengguna Cetaphil bersetuju dengan kenyataan ini kerana hasilnya yang sangat berkesan bagi mereka yang mengalami masalah kulit wajah mahupun badan.

Produk ini sangat sesuai untuk semua jenis kulit termasuklah mereka yang mempunyai masalah kulit sensitif amat sesuai jadikan Cetaphil sebagai sahabat karib anda.

Hanya dengan menggunakan air atau tidak ia tetap memberi kesan yang menabjukkan pada wajah anda.

Testurnya seperti losyen juga memudahkan kerja pembersihan wajah anda untuk meratakan keseluruh bahagian muka anda.

Diperkaya dengan pH yang seimbang serta bebas dari wangian dan sabun, ia akan menjadikan kulit anda semakin licin dan kelihatan bermaya.

Produk jenama penjagaan dermatologi no. 1 di Malaysia ini juga membolehkan kulit anda terhindar daripada kekotoran .

Di samping menjadikan kulit semakin bersinar tanpa mengalami permasalahan kulit kering.

Menurut kaji selidik yang dijalankan oleh Home Tester Club Malaysia, 99% wanita bersetuju Cetaphil Gentle Skin Cleanser membersih dengan lembut sambil melembapkan kulit.

Tidak sahaja terhad kepada golongan remaja yang sering menghadapi masalah kulit dek menjangkau usia matang, golongan dewasa tidak terkecuali mengalami perkara yang sama.

Terbaru, produk ini mendapat pelbagai jenis review  oleh pengguna yang mempunyai masalah kulit wajah dan badan yang kini kelihatan seperti bintang popular.

Inilah masa anda untuk menjadikan kulit anda bersinar dan bermaya hanya dengan menggunakan Cetaphil Gentle Skin Cleanser setiap hari.


Nabil Ahmad Dinobat Pengacara Terbaik Asia

Tahniah diucapkan kepada pengacara dan pelawak Nabil Ahmad yang dinobatkan sebagai Pengacara Hiburan Terbaik pada Anugerah Asian Academy Creative Awards (AAA) yang berlangsung di Cannes, Perancis, Isnin lalu.

Menerusi Instagram, Nabil memberitahu pengiktirafan tersebut adalah pencapaiannya yang tertinggi diterima sepanjang 10 tahun berkecimpung dalam industri hiburan tanah air.

Nabil turut meluahkan rasa syukur di atas anugerah tersebut dan mengucapkan terima kasih kepada kepada mereka yang terlibat dalam program Gegar Vaganza yang mengangkat namanya sebagai pengacara terbaik Asia.

Ramai rakan-rakan artis mengucapkan tahniah kepada beliau termasuk pengacara popular, Datuk Aznil Haji Nawawi yang mahu melihat Nabil dinobat Pengacara Terbaik peringkat dunia pula selepas ini.


“Lagu Sedap Tapi Kenapa Safiey Illias Yang Nyanyi?”

Seperti sudah menjadi trend apabila pengasas produk di Malaysia mengeluarkan lagu mereka sendiri. Bermula dengan Datuk Seri Vida dengan lagu I Am Me kemudian Datuk Seri Aliff Syukri dan Nur Sajat dengan lagu viral mereka, Bobo Dimana.

Nampaknya, jutawan kosmetik Safiey Illias juga tidak mahu ketinggalan untuk mengeluarkan single pertamanya berjudul Syinta Gila. Berbeza dengan usahawan kosmetik lain, lagu nyanyian Safiey ini mendapat sambutan luar jangkaan dan disukai ramai.

Rata-rata yang sudah mendengar lagu tersebut memuji rentak lagu itu yang ‘catchy’, namun pada masa yang sama timbul rasa bersalah kerana bimbang dikatakan menyokong golongan LGBT. Ada juga berpendapat lagu Safiey itu lagi sedap berbanding lagu Bobo Dimana.

Tidak kurang juga ada yang mengatakan lagu tersebut sedap tetapi mengapa ianya dinyanyikan oleh Safiey. Ada juga berharap ada penyanyi wanita yang akan menyanyikan lagi tersebut.

Lagu Syinta Gila merupakan hasil ciptaan penyanyi Indonesia, Ressa Herlambang yang terkenal dengan lagu Menyesal. Rasanya ramai yang dah dengar lagu ni terus melekat dalam kepala, lagi-lagi part chorus.


Mak Tegur Nubhan Warna Rambut, PU Azman Perjelaskan

Bila ibu sudah menegur kita, lain macam jadinya’kan? Itulah yang dihadapi oleh Nubhan kerana dia telah mewarnakan rambut dan perkara tersebut mendapat perhatian ibunya. Musykil dengan perkara tersebut, Nubhan melalui satu video mengutarakan soalan dan mengharapkan jawapan terbaik dari mereka yang mengetahui hukumnya.

“Hari-hari mak den (saya) membebel, memang tak nampak sangat warnanya, sebab saya buat light-light saja, tetap kantoi dengan mak. Jadi, saya potong rambut yang masih berbaki ada warna ni sebab mak bising katanya wuduk tak lepas dan solat tak sah”

“Saya cakap rambut ni original, tapi kau gila nak tipu mak kau! Cumanya, saya nak tahu kita warna rambut yang produk siap ada tunjuk sijil halal lagi tapi boleh ke bawa solat?,” katanya.

Tidak lama setelah video tersebut dimuatnaik, PU Azman hadir memberikan komen terhadap perkara tersebut selain menasihatkan untuk menggunakan inai yang berasal dari tumbuhan kerana ia akan meresap ke dalam zat rambut.

Bagus sungguh Nubhan yang sangat menghormati ibunya dalam membuat sebarang keputusan. Sebagai pengakhirannya, Nubhan memotong rambut yang telah diwarnakan sambil berkongsikan gambar dengan gaya rambut terbaru. (rtky/s)


"Manis Bakal..." - Datuk Aliff Syukri

Baru saja semalam, Fasha Sandha kononnya bingung mengapa bekas suami mengucapkan tahniah kepadanya. Hari ini, khabarnya Datuk Aliff Syukri pula meninggalkan komen seolah Fasha bakal bernikah tidak lama lagi.

Menerusi Instagram Fasha telah memuat naik gambar bersama anaknya. Namun komen yang ditinggalkan Aliff seolah memberi bayangan rakan baiknya itu bakal menamatkan zaman bujang dalam masa terdekat.

Umum mengetahui Fasha dan Aliff memang bersahabat baik, jadi tidak hairanlah kalau berita baik itu diketahui Aliff. Dalam kenyataan Fasha sebelum ini juga, beliau tidak menafikan cuma meminta memberi masa.

Kalau sudah jodoh, tunggu apa lagi. Lagi cepat lagi bagus! Bekas suami, Jejai juga sudah memberi lampu hijau, siap dengan ucapan tahniah lagi awal-awal. Harap Fasha sudi berkongsi berita baik ini nanti. (rtky/w)


Peminat Sekolahkan Sharifah Sakinah Tayang Pusat

Selalunya peminat memang gemar melihat Sharifah Sakinah membuat parodi dan memberi komen mengenai kontroversi di kalangan selebriti. Kali ini gilirannya pula menjadi mangsa kecaman kerana gambar tayang pusat di Instagram.

Difahamkan Sakinah memuat naik gambar terbabit bersama anaknya berserta dengan kepsyen positif mengenai dirinya. Namun kerana baju yang singkat dan terangkat membuatkan pusatnya kelihatan ketika mendukung anak.

Melihatkan gambar itu, peminat mula membanjiri ruangan komen menyekolahkan Sakinah. Selain menasihati Sakinah untuk lebih menutup aurat, ada juga komen berbaur sindiran apabila beliau sebelum ini pandai menyindir artis lain.

Kalau lihat di ruangan komen juga, ada pihak yang masih mempertahankan Sakinah dengan melabelkan orang Malaysia yang suka mengecam hingga mencetuskan perbalahan pula sesama mereka.

Rasanya ini bukanlah kali pertama Sakinah berpakaian seperti ini, dari dulu lagi memang karekternya dalam berfesyen seperti ini. Selalu orang kata, marah tandanya sayang, sebab itulah peminat tegur! (rtky/w)


Terlalu Seksi, Zizi Kirana Disamakan Dengan Bintang Porno

Penyanyi Zizi Kirana yang popular dengan lagu ‘Nak Ke Tak Nak’ sangat sinonim dengan imejnya yang agak seksi. Walaupun cara pemakaiannya sering dikecam netizen, Zizi mengakui lebih bahagia dengan caranya sendiri.

Gara-gara imej seksinya itu, ada yang menyamakan penyanyi itu dengan bintang porno popular Antarabangsa iaitu Mia Khalifa. Bagaimanapun, Zizi memberitahu dia hanya mampu ketawa sahaja apabila mengetahui perkara tersebut dan tidak peduli jika ada yang menggelarnya ikon seks.

“Ada orang samakan saya dengan seorang bintang porno popular dan saya tak kenal dia, jadi saya pun buat carian nama di Google dan jumpalah tentang wanita bernama Mia Khalifa itu.

“Saya hanya mampu gelak sahaja. Tak sangka begitu tinggi imaginasi mereka ini sedangkan saya bukanlah seperti wanita itu. Orang nak kata apa pun katalah, saya lebih tahu diri saya dan kalau ada yang gelar saya ikon seks sekalipun, terpulang!” katanya kepada mStar Online

Walaupun ada yang pernah mencadangkan untuk menutup ruangan komen di media sosial, Zizi berkata dia tidak kisah dengan kritikan dan memilih untuk mengabaikan komen negatif netizen.

“Saya biarkan sahaja komen-komen mereka itu dan tak mahu block atau padam, sebab kalau kita sekat seorang, nanti akan ada komen yang lain lagi. Banyak lagi kerja yang saya perlu lakukan, jadi abaikan saja kata-kata negatif itu,” ujarnya.


“Saya Tak Romantik Tapi Bapa Penyayang & Suami Setia”

Boleh dikatakan ramai peminat diluar sana menjadikan selebriti sebagai idola lebih-lebih lagi dalam kisah cinta dan keluarga. Sebagai contoh, ramai yang menjadikan hubungan cinta Fattah Amin dan Fazura sebagai relationship goal.

Namun, berbeza bagi pelakon Shaheizy Sam yang dilihat jarang sekali berkongsikan tentang kisah peribadinya di media sosial dan tidak kisah tiada gelaran pasangan selebriti popular. Sam juga mengakui dia bukanlah seorang yang romantik, namun dia seorang bapa penyayang dan suami yang setia.

“Sam sebenarnya sensitif sikit pasal family ni. Sam tak banyak share benda yang Sam buat and terus upload kat ig. Melainkan benda tu tentang kerja atau shooting lakonan Sam untuk orang nak tahu tentang industi hiburan tempatan.

“Kadang-kadang saya terfikir yang saya ni pun bukanlah romantik sangat, nak tenung mata lama-lama. Tapi yang paling penting Sam jenis bapa yang penyanyang untuk Syerif dan suami yang setia untuk Syatilla,” katanya kepada Media Hiburan.

Apa pun setiap selebriti mempunyai cara mereka masing-masing.  Bukan mudah bergelar selebriti kerana segala tindak tanduk diperhatikan dan ada saja yang tidak kena. Bila kongsi kemesraan akan dikecam pula dengan netizen.


Walaupun Jutawan, Chow Yun Fat Hanya Belanja RM424 Sebulan

Ramai yang tidak tahu bintang filem Chow Yun Fat terkenal dengan gaya hidupnya yang sederhana dan seorang yang berjimat. Siapa sangka bintang antarabangsa bernilai HK$5.6 Billion (RM2.97 juta) ini hanya membelanjakan sebanyak RM424 sahaja sebulan.

Menurut isterinya, Jasmine Tan, suaminya itu lebih gemar makan makanan di gerai di tepi jalan dan jarang membeli barang baru. Isterinya juga mendedahkan, Chow masih lagi menggunakan telefon bimbit Nokia yang dipakainya sejak 17 tahun lalu dan hanya akan menukar telefon baharu jika telefon lamanya sudah rosak.

Bintang popular itu juga sering dilihat menggunakan pengangkutan awam dengan berpakaian biasa. Baju t-shirt yang sering dipakainya berharga HK$111 (RM58) bersama selipar sandal berharga HK$17 (RM9). Beliau berkata, pakaian sekadar untuk keselesaan dan tidak perlu menunjuk-nunjuk.

Di waktu lapang, Chow akan menghabiskan masa dengan melakukan kerja amal. Setiap kali filem lakonannya ditayangkan, beliau sendiri akan beratur membeli tiket untuk menonton di panggung wayang.

Chow yang tidak mempunyai cahaya mata untuk mewarisi kekayaannya memberitahu, apabila beliau tiada suatu hari nanti seluruh hartanya akan didermakan ke badan kebajikan.


"Masanya Belum Tiba, Nanti Saya Kongsikan"

Tidak mengiyakan, juga tidak menidakkan tindakan bekas suami, Jejai mengucapkan tahniah di Instastory, namun Fasha Sandha meminta masa kerana masih belum bersedia untuk berkongsi perancangan beliau dan kekasih.

BACA: “Jaga Anak Kau Sudah, Ni Anak Yang Keluar Dari Perut Aku”

“Saya tak pasti apakah tujuan Rizal Ashram melakukan perkara itu. Setakat (hari) ini, saya dan Aidil masih berkawan rapat. Saya belum bersedia untuk berkongsi mengenai sebarang perancangan saya dan Aidil untuk masa depan”

“Ini kerana saya tidak pasti apa akan jadi pada esok hari. Insya-Allah apabila tiba masa dan harinya nanti saya pasti berkongsi dengan peminat. Setakat ini, saya tidak mahu berkongsi kerana masanya belum tiba,” jelasnya.

Ucapan ringkas Jejai itu telah menimbulkan spekulasi di kalangan peminat yang menyangka Fasha bakal melangsungkan majlis pertunangan atau perkahwinan bersama Aidil Aziz dalam masa terdekat.

Bagaimanapun Fasha yang kini sibuk menjalani pengambaran meminta peminat berhenti membuat andaian dulu dan menunggu kenyataan rasmi daripada pihak mereka. Jika benar andaian peminat, tahniah diucapkan buat Fasha! (rtky/w)


"Media Sosial Saya Bukan Tempat Tambah Dosa"

Mengundang rasa tidak puas hati peminat kerana memenangi Bintang Paling Popular, ABPBH Ke-31, Wany Hasrita enggan laman sosialnya menjadi tempat menambahkan dosa, sekaligus menyekat komen negatif di Instagram.

“Paling teruk saya dikecam ketika beraksi pada kemuncak Anugerah Juara Lagu Ke-31, Februari lalu dan terbaru, selepas dinobatkan sebagai Bintang Paling Popular, ABPBH 31 tempoh hari”

“Saya menyekat setiap komen negatif yang keterlaluan kerana tidak mahu menjadikan laman sosial saya sebagai medan perbalahan. Selain menyakitkan hati, dapat mengelak orang lain menambah dosa mereka memanjangkan lagi isu itu,” jelasnya kepada Berita Harian Online.

Kemenangan Wany mula dipertekaikan orang ramai kerana popularitinya yang masih biasa dibandingkan dengan selebriti lain. Bukan sahaja netizen, malah Fathia Latiff juga turut menyuarakan pendapat yang sama.

Wany bukanlah selebriti pertama yang menutup ruangan komen, beberapa orang selebriti lain turut berbuat perkara sama apabila terjadi sesuatu kontroversi, mungkin tidak mahu mengeruhkan keadaan. (rtky/w)


“Memang Pakai Baju, Tapi Menyerupai Orang Tak Pakai Baju”

Pelakon Scha Alyahya antara selebriti wanita yang menjadi idola ramai dalam bab berfesyen. Apa saja yang digayakan oleh Scha pasti akan menjadi perhatian. Baru-baru ini, sekeping gambar yang dimuat naik oleh pelakon itu di Instagram miliknya mengundang kecaman netizen.

Rata-rata netizen mempersoalkan baju yang dipakai oleh Scha itu jarang dan agak seksi. Netizen berpendapat baju dalam atau inner warna kulit yang dipakai oleh Scha itu dilihat kurang sopan dan boleh mengundang fitnah.

Ada juga mengatakan, tiada bezanya memakai inner sama dengan warna kulit kerana ianya seperti tidak memakai baju.

Dalam pada itu, menerusi ruangan komen gambar tersebut, netizen turut menasihati pelakon cantik itu agar lebih berhati-hati dalam soal pemakaian. Tidak kurang juga ada yang meminta untuk memadam gambar tersebut agar tidak mengundang sebarang fitnah.


Farid Kamil Gagal Gugurkan Lima Pertuduhan Jenayah

Susulan mengenai dakwaan kes dadah dan tuduhan mencederakan anggota polis serta orang awam pada Januari lalu, Pejabat Peguam Negara hari ini menolak representasi dikemukan oleh Datuk Farid Kamil bagi menggugurkan lima pertuduhan kes jenayah yang dihadapinya.

Timbalan Pendakwa Raya, Mohamad Firdaous Mohamed Idris memaklumkan perkara itu semasa sebutan kes di hadapan Majistret Nor Ariffin Hisham. Dalam pada itu, Farid Kamil berkata beliau akan menghantar representasi kedua secepat mungkin.

“Kita terima keputusan yang ditetapkan dan perbincangan akan dilakukan seterusnya bersama peguam saya untuk mengemukakan representasi kali kedua,” katanya kepada mStar Online.

Terdahulu, Farid dibebaskan dengan ikat jamin pada 16 Januari dan mengaku tidak bersalah atas empat pertuduhan termasuk menampar seorang anggota polis trafik di Balai Polis Kota Damansara pada 11 Januari lalu.

Farid turut didakwa menggunakan dadah berbahaya Tetra Hydrocannibol (THC), iaitu ‘11-nor -tetra hydrocannabinol-9-carboxylic acid’ di Pejabat Narkotik, Ibu Pejabat Polis Daerah (IPD) Petaling Jaya.


Artis Veteran Malukan Lufya Omar Depan Orang Ramai?

Baru-baru ini, pelakon Lufya Omar meluahkan rasa terkilan dengan seorang artis veteran yang bersikap biadap apabila menegur bentuk badannya di depan orang ramai yang agak sedikit berisi selepas melahirkan anak sulungnya.

Walaupun diaib sebegitu rupa, Lufya bagaimanapun tetap dengan pendiriannya untuk tidak mengaibkan artis veteran itu seperti mana yang dilakukan wanita tersebut.

Lufya memberitahu, dia juga terkejut selepas ditegur dan memberitahu artis itu juga pernah kurus suatu ketika dahulu dan kini bentuk badannya juga sudah berisi.

“Saya masih tetap dengan pendirian saya iaitu tidak mahu mendedahkan nama artis veteran yang bersikap biadap menegur bentuk badan saya secara umum. Sebab saya tak nak mengaibkan dia seperti mana dia mengaibkan saya di sebuah majlis baru-baru ini.

“Saya terkejut juga dengan apa yang dikatakan wanita itu. Sebab setahu saya, masa dia muda badan dia langsing tapi sekarang dah berisi. Jadi, kenapa dia perlu mempersendakan bentuk badan orang lain sedangkan dia juga sama. Saya tidak kisah jika dia mahu menyapa saya tanpa biarlah ada cara.

“Sepatutnya dia yang lebih berusia daripada saya, kenalah beri kata-kata motivasi atau inspirasi,” ujarnya kepada mStar Online.

Pujian harus diberikan kepada Lufya walaupun dimalukan di depan orang ramai, beliau tidak mahu bersikap sama seperti artis tersebut. Apa pun, artis senior sepatutnya menunjukkan teladan dan contoh yang baik.


Raja Ilya Dikritik Netizen Gara-Gara Ketiak Hitam?

Baru-baru ini, nama pelakon Raja Ilya menjadi perhatian ramai gara-gara sekeping gambar selfie yang di muat naik di Instagram miliknya. Menerusi gambar tersebut, Ilya kongsikan cara mengambil gambar swafoto bersama peminat di media sosial.

Bagaimanapun, mata netizen nampaknya lebih tertumpu kepada bahagian ketiak pelakon tersebut yang mengenakan baju tanpa lengan berwarna putih. Walaupun ramai yang memuji kecantikan Raja Ilya, namun gambar tersebut mengundang kutukan netizen.

Rata-rata netizen menyifatkan pelakon itu tidak ada rasa malu untuk menayang bahagian ketiaknya yang didakwa hitam dan berdaki.

Namun ada pengikutnya cuba mempertahankan pelakon itu dengan menyifatkan netizen yang hanya tahu mengutuk dan mengata itulah sebenarnya mempunyai hati yang hitam.

Netizen pun satu hal, sampai bahagian ketiak pun boleh jadi isu. Apa pun, sebelum nak cari keburukan orang lain, cermin diri sendiri dulu.


Ibu Afdlin Shauki Meninggal Dunia

Takziah buat keluarga Datuk Afdlin Shauki di atas pemergian ibu tercinta, Fadzilah Jelani yang meninggal dunia di Institut Jantung Negara (IJN), di sini, kira-kira jam 5.56 petang semalam. Berita sedih itu dikongsikan Afdlin melalui laman Instagram miliknya.

“Jumpa mummy kat syurga ya” – itulah antara ayat yang menyayat hati dan membuatkan pengikutnya turut merasai kesedihan pelakon tersebut.


Amelina Menangis Kerana Tekanan Di Konsert GV?

Konsert Gegarvaganza (GV) pada Ahad lalu, menjadi perhatian apabila penyanyi Amelina atau lebih mesra dipanggil ‘kak long’ menangis sebaik sahaja selesai membuat persembahannya. Dia mengakui puncanya adalah disebabkan masalah kesihatan dan hampir pengsan sepanjang persembahan tersebut.

“Saya mengalami masalah kesihatan dan hilang suara secara tiba-tiba semalam. Mungkin disebabkan saya terlalu memaksa diri saya. Saya akui tertekan dengan pertandingan ini terutama memikirkan orang sekeliling iaitu anak-anak, keluarga dan pengurusan yang yakin saya mampu melakukannya.

Tiga minggu yang sangat menyukarkan bagi saya apabila terpaksa mengeluarkan watak lain dalam diri saya. Saya terlalu letih dan mujur minggu depan lebih santai dan menyanyi lagu duet bersama rakan artis.

Saya sudah biasa menyanyi konsert 14 lagu tapi tekanan pertandingan sangat berbeza, satu lagu saya rasa tekanan seperti bawa 30 lagu, macam-macam nak kena fikir,” katanya semasa ditemui sebaik sahaja selesai persembahannya di Konsert Gegarvaganza minggu ke-3.

Meskipun mempunyai masalah kesihatan, Amelina dapat mendendangkan lagu tersebut dengan baik, buktinya dia sekali lagi mendapat kedudukan tempat pertama. Pada malam itu, Amelina telah menyanyikan lagu yang berjudul Segalanya Pasti, nyanyian asal Aida Agil.

Dalam pada itu, kumpulan Elite yang dianggotai oleh Azza, Linda Rafar dan Sasha telah tersingkir di akhir konsert. (rtky/h)


Mahu Berjimat Untuk Bercuti? Klook Ada Jawapannya

Hujung minggu anda yang membosankan? Pening fikir tempat percutian yang menarik? Dapat tempat menarik harga pula mahal?

Mulai hari ini anda tidak perlu pening kepala lagi fikirkan destinasi percutian anda. Ada satu aplikasi yang dapat membantu anda dan mampu memberikan anda senyuman.

Klook merupakan satu platform tempahan percutian dengan lebih daripada 50,000 aktiviti, pengalaman dan perkhidmatan di seluruh 200 destinasi.

Di sini, kami sertakan beberapa destinasi percutian yang ditawarkan oleh Klook dengan harga yang sangat berbaloi dan mungkin ianya akan menjadi destinasi percutian anda.

Taman tema Escape Penang ini sangat sesuai untuk anda sekeluarga beriadah sambil menikmati aktiviti-aktiviti menarik seperti ziplining, water slides, rides, dan banyak lagilah.

Hanya mengambil masa 30 minit dari Georgetown sahaja anda boleh nikmati suasana taman kontemporari dengan persekitaran semula jadi yang menakjubkan di Malaysia hanya dengan RM 123 sahaja.

Bila ingin bercuti pastinya anda inginkan harga yang murah bukan, jadi masa inilah anda harus buat perbandingan dengan bijak melalui perbandingan harga di Klook dan di laman rasmi ESCAPE Adventureplay Theme Park.

Mahukan kelainan dalam destinasi percutian anda? Hello Kitty Town pastinya akan memberikan anda sebuah kenangan yang indah.

Terletak di Johor, bandar yang dipenuhi dengan Hello Kitty ini menjadi kegilaan kanak-kanak perempuan dengan kecomelan barangannya.

Hanya dengan applikasi Klook anda akan mendapat harga serendah RM 63 untuk melihat sendiri bandar animasi ini berbanding harga asalnya RM 81.

Sentiasa menjadi tempat idaman anak-anak anda, destinasi Legoland yang terletak di Johor ini pastinya dapat memberikan anda sekeluarga keceriaan dengan kemeriahan aktivitinya.

Hanya RM 95 anda sekeluarga boleh menikmati percutian yang menabjukan untuk menjadi kenangan anda sekeluarga.

Laman rasmi Legoland yang menawarkan harga jauh lebih tinggi dari Klook pastinya membuatkan anda berfikir sejenak. Rugi kiranya anda tidak merebut harga istimewa daripada Klook.

Destinasi yang mampu merehatkan minda anda sekeluarga dengan keindahan yang terdapat di Lost World of Tambun, Ipoh ini hanya dengan RM 35 sahaja dengan aplikasi Klook.

Jika anda boleh buat perbandingan dengan harga asal yang ditawarkan untuk ke destinasi indah ini adalah sebanyak RM 100 untuk harga dewasa.

Lihat keindahan alam laut di Aquaria KLCC yang menjadi tumpuan pelancong ini mampu memberi terapi minda kepada anda sekaligus dapat menghabiskan masa bersama keluarga.

Hanya dengan RM 34  di Klook anda sudah boleh menikmati keindahan Aquaria KLCC. Sebagai contoh, harga pada laman rasmi Aquaria KLCC dikenakan sebanyak RM45 untuk setiap individu.

Jika anda menggunakan Klook, anda boleh dapat harga jauh lagi murah dengan penjimatan sebanyak RM11.

Menarik lagi mengenai Klook, bukan sahaja anda mendapat harga yang murah, anda juga bakal menikmati keistimewaan seperti VIP disamping mendapat kredit Klook setiap kali anda membuat tempahan.

Bukan itu sahaja, dengan aplikasi Klook ini juga anda boleh membuat perbandingan harga dari segi tempat-tempat menarik di Malaysia, pelbagai perbandingan anda boleh lakukan tanpa pening kepala lagi untuk membuat tinjauan ke laman web lain.

Jadi apa yang anda tunggu? Terokai dunia dengan Klook! Tempah percutian anda sekarang dan gunakan kod promo ROTIKAYA15 untuk mendapatkan RM15 untuk tempahan pertama anda di Klook!

Ketahui juga bagaimana anda boleh berjimat sehingga RM150 dengan pakej #JomHoliday bersama Klook yang sedang berlangsung sekarang.


Guan Eng: ‘Suci Dalam Debu’ Kenangan Manis Buat Saya

Semalam, industri hiburan tanah air dikejutkan dengan pemergian penyanyi Saleem. Pemergian penyanyi kumpulan Iklim itu bukan hanya dirasai oleh peminat dan selebriti tempatan sahaja, malah turut menyentuh hati Menteri Kewangan, Lim Guan Eng.

Menerusi Facebook rasmi miliknya, Guan Eng memberitahu lagu nyanyian Allahyarham menjadi peneman jiwa ketika beliau berjuang sebagai pembangkang suatu ketika dahulu. Ujar beliau lagi, lagu Suci Dalam Debu merupakan kenangan manis buatnya.

Kata Guan Eng lagi, beliau juga turut meminati beberapa lagu rock nyanyian Allahyarham. Dalam pada itu, beliau turut mengucapkan salam takziah buat keluarga Saleem.

Saleem Iklim atau nama sebenarnya, A.M. Salim Abdul Majeed meninggal dunia di Pusat Perubatan Universiti Kebangsaan Malaysia di Cheras kira-kira jam 6.30 pagi semalam.

Saleem sebelum ini terlibat dalam kemalangan sehingga menyebabkan patah 12 tulang rusuk dan satu tulang tertusuk paru-paru.


“Jaga Anak Kau Sudah, Ni Anak Yang Keluar Dari Perut Aku”

Pelakon Fasha Sandha antara selebriti yang dikagumi ramai wanita kerana bukan mudah untuk bergelar ibu tunggal kepada dua orang cahaya mata. Namun, ada saja tindak tanduknya yang serba tidak kena di mata netizen termasuklah dalam soal penjagaan anak.

Baru-baru ini, Fasha ada memuat naik video menunjukkan dia sedang mendukung kedua anaknya ketika berada di sebuah stesen kereta api. Bagaimanapun, tindakan Fasha itu dikritik netizen yang mengatakan Fasha tidak menitikberatkan aspek keselamatan anaknya.

A post shared by  Fasha Sandha (@fashasandha) on Oct 13, 2018 at 8:28am PDT

Tidak hanya mahu berdiam diri, Fasha membalas komen netizen tersebut. Fasha juga turut menjelaskan keadaan sebenar yang berlaku pada ketika itu dimana dia sedang mengejar masa dan kedua-dua anaknya mahu didukung pada masa yang sama.

Bagaimanapun, rata-rata peminatnya menasihati Fasha untuk tidak menghiraukan netizen yang hanya tahu mengritik tetapi tidak mengetahui cerita sebenar.

Apa pun, sebagai ibu pasti tidak mahu sesuatu yang buruk terjadi pada anak mereka dan Fasha lebih tahu apa yang terbaik untuk anak-anaknya.


Terima Mesej Lucah, Netizen Tegur Cara Pemakaian Zarina Anjoulie

Ramai yang tahu pelakon Zarina Anjouline sememangnya seorang yang lantang bersuara. Zarina juga seringkali tampil dengan pendapatnya mengenai isu yang berlaku di sekelilingnya dan sebelum ini pernah mendedahkan beberapa cerita panas selebriti.

Baru-baru ini, menerusi Instagram Zarina mendedahkan dia ada menerima mesej lucah daripada lelaki yang mengajaknya untuk melakukan perkara tidak senonoh. Rata-rata netizen meluahkan rasa terkejut dan marah kerana individu tersebut berani menghantar mesej sedemikian kepada pelakon tersebut.

Bagaimanapun, ada netizen mengatakan, Zarina perlu menjaga cara pemakaiannya supaya tidak menjadi mangsa lelaki gila seks. Tidak kurang juga ada selelintir netizen menegur cara pemakaian Zarina yang bertudung tetapi tidak menutup bahagian yang sepatutnya.

Namun ada juga berpendapat ianya tiada kaitan dengan cara pemakaian seseorang wanita, sedangkan ada saja wanita berpakaian sopan pernah menjadi mangsa gangguan seksual.

Ini bukanlah perkara baru dalam industri hiburan tanah air, malah ada beberapa selebriti lain turut pernah mendedahkan menerima foto-foto lucah daripada netizen.


5 Situasi Anda Wajib Ada Bila BFF Ditimpa Masalah

Jika anda baca artikel ini sekarang, maksudnya anda ada kawan dan kawan anda patut berterima kasih sebab sebenarnya ada orang masih ambil peduli pada mereka. Memang tak boleh nak dinafikan, kawan-kawan adalah insan yang sangat penting dalam perjalanan hidup kita.

Kami kongsikan 5 situasi yang mungkin anda sendiri pernah rasai dan jika ia belum berlaku, inilah antara situasi penting yang anda perlu ada dengan rakan anda.

Bercinta merupakan salah satu fasa dalam kehidupan. Tapi itulah, kadang-kala ada yang tak dapat terima bila cinta tak kesampaian. Kita sebagai kawan memang kena ada temankan mereka dalam situasi sebegini. Bolehlah belikan aiskrim ke untuk redakan kesedihan mereka’kan?

Pernah tak anda terfikir sampai satu masa nanti tiba-tiba anda akan dibuang kerja? Atau mungkin anda pernah tengok kawan baik kena buang kerja. Rasa macam penghujung dunia sudah. Hari cerah dirasakan suram. Makan pun tak selera. Jika anda ada kenal kawan yang macam ini, cepat-cepatlah pujuk mereka agar tidak putus asa. Hidup masih panjang perjalannya.

Tak dinafikan rezeki kita berbeza-beza dan kadang-kala kita boleh perasan ada rakan baik kita yang terabai oleh sebab dek keluarga sampai hilang arah. Lebih baik temankan dia daripa biar dia berseorangan. Sebagai kawan sejati, sama-sama kita bantu untuk dia kembali menilai kehidupan. Tapi ingat ya, jangan pula sampai mendesak dalam menasihat.

Buat ini tak betul, buat itu tak betul. Dari pagi sampai ke malam ada saja benda tak kena. Ini anda tak boleh nafikan sebab pasti anda juga pernah mengalami perkara yang sama jadi bila anda tengok ada kawan kena macam ini, ajak dia berborak ringan.

Bab hari malang ini bila kita lalui sama-sama, memang boleh ketawa jika diingatkan kembali. Tapi apalah erti kehidupan bukan tanpa secebis dugaan?

Tak dinafikan kita ini kadang-kala terlalu memikirkan dan mengambil berat tentang kawan baik atau Best Friend Forever (BFF) ini sampai lupa nak fikirkan diri sendiri. Sekali sampai satu masa, tengok-tengok kawan yang kita anggap sebagai BFF ini sudah ada kawan baru.

Sudahlah baru berkawan, terus dia kata kawan baru dia itu BFF sejati. Aduh, memang remuk hati. Situasi ini paling selalu dilalui oleh kaum wanita. Kaum lelaki kalau cerita bab BFF ini, kalau hilang kawan, dia cari kedai dulu, minum teh buat penenang diri.

Namun dengan segala ragam rakan anda ini, ingatlah bahawa semua perkara ada jalan penyelesaiannya. Setakat BFF rapat dengan kawan baru, confirm boleh move on punya. Bertenang sebentar dan BOH sajalah satu hidangan air teh BOH, hirup perlahan-lahan dan nikmati kesegaran rasa teh asli dari Cameron Highland.

Jangan biar masalah sebegini merosakkan hari anda. Setiap masalah itu ada penyelesaiannya. Relaks dan nikmati hari dengan tenang. Pekena BOH dulu satu kali, barulah ceria nak mulakan hari. Sudah BOH ke belum hari ini?


Zamani Terkilan Tidak Bertemu Saleem Buat Kali Terakhir

Hari ini industri tanah air bersedih dengan pemergiaan Saleem pagi tadi. Turut terkesan rakan seperjuangan, Zamani yang mendedahkan Allahyarham ada menyebut untuk menyertai program Gegar Vaganza.

“Kami ada berbual dan bergurau untuk masuk Gegar Vaganza beberapa tahun lalu. Saya terkilan tidak dapat bertemu dengan dia dalam keadaan sedar. Saya ada melawatnya selepas kemalangan namun dia tidak boleh bercakap”

“Allahyarham memang senang untuk memberikan kerjasama terutama ketika di studio rakaman. Suaranya memang tiada ganti,” jelas Zamani.

Sementara itu, menurut penyanyi Datuk Hattan, mereka berdua sempat merakamkan lagu namun ia tidak pernah dilancarkan. Tambahnya, dia turut merasa ralat kerana tidak sempat menziarahi Allahyarham.

“Kali terakhir saya berjumpa Allahyarham bulan Disember lalu ketika konsert di Sabah. Saya agak ralat kerana sepatutnya saya dan isteri melawatnya dua minggu lalu namun dibatalkan kerana perlu pulang ke kampung,” kongsi Datuk Hattan.

Takziah diucapkan kepada ahli keluarga Saleem dan diharapkan mereka tabah menjalani dugaan ini. Selain keluarga, dilihat rakan selebriti juga turut bersedih dan mengucapkan takziah di laman sosial. (rtky/w)


Penyanyi Saleem Iklim Meninggal Dunia

Takziah buat keluarga Saleem Iklim atau nama sebenarnya, A.M. Salim Abdul Majeed di atas pemergian penyanyi itu. Menurut Kosmo! Online, Saleem meninggal dunia di Pusat Perubatan Universiti Kebangsaan Malaysia (PPUKM), jam 6.15 pagi tadi.

Kenyataan mengenai pemergian penyanyi yang popular melalui lagi Suci Dalam Debu ini disahkan sendiri oleh anak tirinya, Iera Fakhira, 29 tahun.

Saleem sebelum ini telah terlibat dalam kemalangan sehingga menyebabkan patah 12 tulang rusuk dan satu tulang tertusuk paru-paru. Dia kemudiannya dimasukkan ke Hospital Kajang.

Sementara itu menerusi laporan BH Online, anak bongsu penyanyi berkenaan, Muhammad Amirul Mukmin menjelaskan bahawa arwah bapanya berada dalam keadaan kritikal sejak semalam.

“Akibat hentakan kuat ketika kemalangan, otaknya bengkak, sekali gus menyukarkan penafasannya. Selepas koma hampir dua minggu, arwah mula sedar, tetapi keadaannya semakin lemah.

“Walaupun kelihatan ceria, kami nampak banyak perubahan pada arwah terutama apabila bibirnya berubah pucat. Doktor mengambil keputusan menidurkannya kerana arwah mengadu mengalami sakit kepala yang amat sangat apabila sedar,” katanya.

Tambah Amirul, mereka sekeluarga reda dengan pemergian arwah kerana sudah bersedia dengan segala kemungkinan selepas melihat keadaannya yang semakin kritikal.

Takziah sekali lagi buat keluarga Allahyarham dan sama-samalah kita doakan kesejahteraan beliau di sana. (rtky/s)


Tempah KFC Delivery Online Boleh Menangi Tiket Kejohanan The Kuala Lumpur Major Dan Acer Predator Gear!

Sebut sahaja Kentucky Fried Chicken atau KFC, pasti anda terbayang ayam gorengnya yang ranggup, Cheezy Wedges, dan paling menarik Zinger Burger yang tidak dapat dilupakan.

Terkini KFC Delivery menyokong hebat industri esports Malaysia dengan menawarkan pelbagai hadiah menarik untuk peminat setia permainan video dalam talian.

KFC Delivery yang kini menyokong hebat esports akan memberikan anda sesuatu yang bernilai dan pastinya membuatkan anda tersenyum apabila menerima hadiah bernilai lebih daripada RM45,000 untuk dimenangi.

Kali ini KFC Delivery mahu berikan kepada anda hadiah istimewa berupa tiket VIP KL Major Dota 2 dan Acer Predator gear.

Nak tahu bagaimana untuk dapatkan tiket VIP KL Major Dota 2? Mudah saja. Anda hanya perlu membuat tempahan KFC Delivery secara online dan setiap KFC Delivery ada ganjarannya.

Menarik lagi, bukan itu sahaja hadiah yang ditawarkan. Hadiah seperti komputer riba permainan Acer Predator juga disediakan untuk anda bawa pulang.

Tidak terhad dengan hadiah yang membolehkan anda terus bermain permainan video game, terdapat pelbagai lagi hadiah yang diluar jangkaan untuk dimenangi termasuklah aksesori bernilai lebih daripada RM45,000.

Anda hanya perlu membuat tempahan KFC Delivery online bermula 9 sehingga 31 Oktober ini.

Hanya dengan mendaftar ke laman rasmi KFC sahaja anda mungkin menjadi salah seorang pemenang.

Jadi apa tunggu lagi, inilah peluang terbaik untuk anda dapat tiket Dota 2. Bukan sahaja dapat tiket percuma, KFC pun dapat.

Bolehlah makan KFC sambil layan game 16 pasukan yang berentap untuk bermain Dota 2 nanti di Axiata Arena, Bukit Jalil pada 16 sehingga 18 November ini.


Dulu Rumah Buruk, Wak Doyok Hadiahkan Ibu Banglo

Baru-baru ini, personaliti fesyen, Wak Doyok ada memuat naik video di Instagram menunjukkan proses pembinaan rumah ibunya yang dulu hanya rumah kayu buruk, kini bertukar menjadi rumah banglo.

Menerusi video tersebut, turut disertakan kepsyen dimana Wak Doyok meluahkan rasa syukur apabila hasratnya untuk menghadiahkan sebuah rumah buat ibunya yang kini berusia 76 tahun sudah pun tercapai.

Alhamdulilah saya bersyukur yang teramat sangat kepada Allah hari ni saya dapat senyumkan,ketawakan,gembirakan ibu saya yang selama ini menjaga saya membesarkan saya menberi pendidikan akhlak yang baik untuk menjadikan saya insan yang berbakti kepada kedua ibu bapa saya. Tiada yang berharga dalam hidup saya ia adalah untuk membahagiakan ibu dan bapa. Saya bekerja siang dan malam mencari rezeki selama beberapa tahun saya usahakan dengan mengunakan nama saya iaitu Wak Doyok walaupon dicaci dihina dimaki disosial media. Matlamat saya adalah untuk keluarga saya selagi ibu saya masih ada selagi itulah saya terus menjaga dia. Saya bukan hendak menunjuk-nunjuk tetapi ini adalah hadiah saya sebuah rumah banglo saya buat khas untuk ibu saya yang berusia 76 tahun saya berilah sedikit keselesaan untuk nya menikmati sisa-sisa hidupnya di rumah baru ini. Tuan-tuan mesti tahu yang saya dulu adalah orang yang sangat susah sekali rumah buruk retak seribu anai-anai berkampung disitu. Betapa peritnya saya laluai liku-liku hidup untuk berada di tahap sekarang ini. Saya berjaya bukan saya menipu orang atau menjatuhkan orang lain. Saya berjaya atas berkat doa kedua ibu bapa saya selama ini tak putus-putus berdoa agar anak nya berjaya. Bukan untuk kaya raya tetapi sekadar hidup selase di samping ibu dan bapa tercinta. Ini semua adalah hak ibu saya. Saya hanya menumpang sahaja. Akhir kata apa yang saya kerjakan selama ini adalah untuk ibu saya. Kekasih,bini Itu semua boleh dicari tak hari ni tak lusa. Tatapi ibulah hanya satu dalam sejuta. Sayang gi lah ibu kita kerana dia adalah kunci segala rezeki dalam dunia ini. Dialah amanah Allah untuk kita menjaga sehingga hembusan nafaz terakhir. ?? #SayaSayangIbu #YangManaSatuManiteeSyurga #TakPanaske #AkuYangPakaikoYangPanas #KodahKenapa #WegWak #WakDoyok #LegasiWakDoyok #WDLifeStyle #WakDoyokFC #BeardedGentlemen #Sedagher #MensWear #Fashion #MensFashionReview #StreetFashion #Dapper #Ootd #TheMenClub #MenWithClass #Details #Sartorialist #Pittiuomo

A post shared by  Wak Doyok (@wakdoyok) on Oct 11, 2018 at 8:34am PDT

Wak juga mengakui kehidupannya dahulu sangat susah dengan keadaan rumahnya yang retak seribu serta dihuni dengan anai-anai. Katanya lagi, banyak keperitan yang dilalui olehnya untuk berada di tahap sekarang.

Wak Doyok memberitahu video tersebut bukan dengan niat untuk menunjuk-nunjuk, sebaliknya hanya mahu berkongsikan kesusahan yang pernah dialami olehnya sebelum ini serta kegigihannya untuk mengubah nasib keluarga.

Rata-rata pengikutnya mengucapkan tahniah dan meluahkan rasa kagum dengan usaha Wak Doyok yang mahu membahagiakan keluarganya lebih dari segalanya. Ada juga netizen menjadikan Wak sebagai inspirasi untuk berjaya supaya dapat menabur bakti kepada ibu bapa.


Ruhainies Sindir Peminat Dakwa Dirinya Mata Duitan

Gara-gara memuat naik gambar bersama si dia serta kereta mewah yang dipandu, Ruhainies bertelegah dengan netizen kerana dakwaan mata duitan selepas meninggalkan komen membidas kembali dakwaan terbabit.

Khabarnya, ada netizen menyatakan hanya wanita malas sahaja akan mencari lelaki kaya untuk menyara hidup, sekaligus menaikkan kemarahan Ruhainies. Dengan sinisnya Ruhainies meminta pinjaman duit kepada individu tersebut.

“I’m too lazy too work. Can I loan some money from you my independent woman? I bayar ansur-ansur or exchange our car ke,” tulisnya membidas kenyataan netizen menggelarnya ‘gold digger’.

Bagaimanapun komen Ruhainies itu nampaknya sudah dipadam, dan hanya tinggal komen-komen sesama netizen bertelagah mengenainya. Ada juga memerli adakah Ruhainies akan jatuh cinta andai lelaki itu memandu kereta Viva?

Tidak leret melayan komen netizen, Ruhainies kemudian memuat naik gambar lain dengan kepsyen positif, seolah ingin mengendahkan cakap-cakap orang dan mahu terus gembira dengan pandang ke depan.

Mungkin peminat cemburu dengan kriteria teman lelaki Ruhainies dapat, bukan saja tampan malah kaya pula tu. Memang bertuah sesiapa saja yang mempunyai teman lelaki seperti ini, lelaki idaman semua wanita! (rtky/w)


"Kami Juga Cari Makan, Jangan Tindas Kami Begini"

Bukan tidak bersyukur, tetapi Jalil Hamid terkilan dengan sesetengah syarikat produksi yang memberi bayaran murah kepada pelakon senior sedangkan sanggup berhabis puluhan ribu untuk bakat baru kerana mempunyai jumlah pengikut yang ramai di laman sosial.

“Sudah tiga, empat kali saya diaju tawaran dengan bayaran tidak setimpal. Kerja kami kadang kala berbelas jam sehari. Kudrat dan kesungguhan diberi lebih daripada 100 peratus. Kenapa mesti ada diskriminasi terhadap pelakon lama?

“Bukan kita tak boleh bertolak ansur, tetapi fikirlah kami juga cari makan. Mahu ke lokasi perlu isi minyak, bayar tol dan sebagainya. Jangan tindas kamibegini. Kalau berdiam kita diperkotak-katik, tetapi apabila bersuara kita dicop cerewet”

“Sampai ada pihak berpakat, jangan ambil pelakon yang berani bersuara. Luahan ini juga buat teman seperjuangan lain yang menerima nasib sama. Selepas terbabit dalam sebuah drama sempena hari raya, sampai sekarang saya tidak dapat tawaran berlakon.

Lebih menyedihkan harga tersebut diberikan untuk Jalil sebagai watak utama, sedangkan banyak perbelanjaan perlu ditanggung seperti anak istemewanya yang memakai lampin pakai buang dan tidak mampu menguruskan diri.

“Usianya sudah mencecah 33 tahun, namun tidak mampu menguruskan diri sendiri dan perlu memakai lampin pakai buang. Saya tidak sesekali mahu menagih simpati kerana saya masih mampu bekerja. Takkan saya mahu meminta sedekah,” luahnya. (rtky/w)


Fazura Masak Sedap Tapi Fattah Amin Larang Ke Dapur

Mana mungkin suami menolak air tangan isteri tercinta, namun bagi Fattah Amin, dia terpaksa melarang Fazura ke dapur demi menjaga pemakanan dan mengelakkan dirinya terbabas makan.

“Isteri memang rajin memasak dan air tangannya sangat enak. Jika ada yang perasan, memang saiz tubuh saya berubah kerana isteri selalu menyediakan hidangan yang menyelerakan.

“Ia bukan bermakna saya terlalu obses untuk kurus, sebaliknya lebih kepada menjaga kesihatan. Selain itu, saya juga selalu bersenam, menjaga pengambilan makanan dan elakkan diri daripada makan malam selepas jam 6 petang.

“Saya yang tidak galakkan isteri masuk dapur, malah sering mengajaknya ke gimnasium untuk mengelakkan saya terbabas makan,” jelasnya kepada BH Online.

Tambah Fattah, dia mengalami peningkatan berat yang mendadak sejak berkahwin dan perkara tersebut memaksanya segera bertindak demi mendapatkan tubuh badan idaman seperti ketika bujang. (rtky/s)


“Yang Sendu Tu Anda, Pakai Baju Ropol Keliling Dunia”

Baru-baru ini, kenyataan usahawan kosmetik Datuk Seri Vida mengenai tujuan program Gegar Vaganza itu diadakan untuk mengangkat martabat artis yang ‘sendu’, mengundang kemarahan di kalangan artis dan penggiat industri muzik Malaysia.

Kenyataan Vida yang kedengaran seperti kasar itu membuatkan segelintir artis terasa hati, antaranya penyanyi Noraniza Idris yang meluahkan rasa kecewa apabila melabelkan rakan-rakannya seperti terdesak untuk menyertai program tersebut.

Isu tersebut turut mendapat perhatian pelakon Diana Danielle yang meluahkan rasa bengang dengan kenyataan Vida itu. Menurut Diana, istilah ‘sendu’ itu sepatutnya ditujukan kepada Vida sendiri yang mahu mencuba semua bidang semata-mata untuk menjual produk keluarannya.

Kata Diana lagi, tanpa program-program hiburan tersebut Vida mungkin tiada peluang untuk menaja bagi mempromosikan produknya sendiri.

Terdahulu, Vida mempertahankan kenyataannya melabelkan artis yang sudah lama menghilang adalah ‘sendu’. Vida juga turut meminta, artis yang terasa dengan kenyataannya itu agar terus bangkit dan menjadikan diri supaya tidak lagi ‘sendu’.


“Pandang Sebab Pakai Mercedes, Cuba Kalau Naik Saga”

Sebelum ini, pelakon cantik Ruhainies mengakui sedang bercinta dengan seorang jejaka dikenali, Mr E yang juga ahli perniagaan yang kini menetap di London.

Baru-baru ini menerusi Instagram, Ruhainies berkongsikan gambar percutiannya di luar negara. Namun, salah satu foto yang dimuat naik oleh pelakon itu menjadi perhatian ramai, tidak kurang juga ada yang mengecam.

Gambar tersebut menunjukkan Ruhainies berada di dalam sebuah kereta beserta kepsyen romantik ditujukan kepada kekasihnya, “Saya tak boleh berhenti memandang.”

Di ruangan komen gambar tersebut dihujani dengan komen-komen negatif dari netizen. Ada segelintir netizen memerli Ruhainies dengan mengatakan memang tidak boleh berhenti memandang kerana lelaki itu memandu kereta mewah Mercedes, cuba kalau jika lelaki itu memandu kereta Saga atau Viva.

Tidak kurang juga ada yang menyuruh pelakon itu agar mencari harta sendiri dan tidak berharap pada lelaki sahaja. Bagaimanapun, rata-rata pengikutnya mendoakan kebahagiaan Ruhainies dan semoga hubungannya dengan kekasih berkekalan sampai ke jinjang pelamin.


Hantu Kak Limah Bertemu Teman Baru di LEGOLAND® Malaysia Resorts?

Baru-baru ini Hantu Kak Limah bertemu rakan-rakannya di LEGOLAND. Senang cerita reunion hantu-hantulah dan dengar cerita Kak Limah jumpa buah hati di LEGOLAND, betul ke?

Sempena Brick-or-Treat yang berlansung di LEGOLAND bermula 1 sehingga 31 Oktober 2018 ini, festival ini ternyata menjadi kesukaan seisi keluarga disamping dapat menyertai pelbagai aktiviti yang penuh dengan keseronokan.

Di LEGOLAND, bukan sahaja Hantu Kak Limah berjumpa dengan kawan-kawannya yang sudah lama tak jumpa, Kak Limah juga sudah jatuh hati dengan Lord Vampyre.

Pertemuan yang bermula di sebuah taman yang menjadi saksi cinta Hantu Kak Limah dan Lord Vampyre ini pastinya menjadi kegembiraan buat Hantu Kak Limah dan rakan-rakannya berpesta sakan.

Cinta Kak Limah kepada Lord Vampyre semakin berputik apabila Lord Vampyre memberi Kak Limah hadiah sebiji labu. Kalau anda semua ingat, Kak Limah sememangnya gemar makan bubur keladi tapi rasanya lepas ni, bubur labu lah pulak jadi kegemarannya ya.

Di samping itu, mereka berdua juga menyertai perarakan ‘Monsters Parade’, khabarnya Kak Limah menari boleh tahan juga. Ewah!

Pertemuan Kak Limah dan Lord Vampyre ini disaksikan oleh ribuan pengunjung LEGOLAND pada hari Sabtu, 6 Oktober 2018 yang lepas. Tambah menyerikan lagi suasana apabila terdapat pengunjung yang turut selfie bersama mereka.

Bukan setakat itu sahaja, Kak Limah juga dapat merasai pengalaman baharu menaiki VR Coaster. Wah wah wah, happening betul Kak Limah sekarang!

Di akhir aktiviti terlihat Kak Limah bersama rakan-rakannya mendaftar di LEGOLAND Hotel dan jelas terpancar kegembiraan diwajahnya.

Anda pastinya ingin tahu apa yang membuatkan Kak Limah tersenyum lebar bukan? Inilah masanya untuk anda sekeluarga merasai sendiri keseronokan spooky fun di Brick-or-Treat.

Jadi apa kata anda bawa seisi keluarga anda ke Brick-or-Treat di LEGOLAND sebelum 31 Oktober ini.

Pelbagai aktiviti menarik seperti ‘Scream O Meter, Costume Contest, Speed Building’ yang akan berlangsung sempena festival Brick-or-Treat khusus bagi para pengunjung LEGOLAND.

Tambah menarik lagi, anak-anak anda akan mendapat tiket kemasukan secara percuma tau. Syaratnya adalah mereka perlu memakai kostum Halloween dengan ditemani oleh pengiring yang mempunyai tiket masuk atau pas tahunan yang sah.


“Tiada Sebab Saya Nak Minta Maaf, Memang Berlian Palsu”

Selasa lalu, Datuk Seri Vida memberitahu beliau sedia memohon maaf namun dalam masa sama turut memohon 3 perkara kepada pihak Aishah. Salah satu daripadanya adalah Aishah perlu memohon maaf berhubung penggunaan perkataan palsu mengenai barang kemas pemberiannya.

Bagaimanapun, penyanyi Aishah menegaskan tiada sebab untuk beliau membuat permohonan maaf kepada Vida kerana berlian tersebut sememangnya palsu dan pakar telah pun mengesahkannya.

“Tak ada sebab saya nak minta maaf kerana sememangnya barang kemas yang saya dapat adalah berlian palsu. Bukan lab diamond bukan mossainite swiss diamond tetapi Swarovski cubic zirconia. Mana mungkin saya tarik balik kenyataan berlian palsu itu sedangkan pakar gemologi telah pun mengesahkannya,” katanya kepada mStar Online.

Dalam pada itu, Aishah berkata dia tidak akan menarik balik kenyataan tersebut kerana ia melibatkan maruah sebagai anak seni dan sebagai pihak penaja mereka perlulah menunaikan ganjaran seperti yang dijanjikan.

“Di mana integriti dan kredibiliti saya seandainya saya menarik balik kenyataan yang benar hanya kerana dia menawarkan barang kemas yang tak palsu. Ini melibatkan maruah kami sebagai anak seni, kami punya bakat dan kebolehan yang org lain tak ada. Penaja ada duit untuk menaja program.

“Saling memerlukan situasi menang-menang apabila perkhidmatan kami buat sebaik mungkin dan pihak penaja sudah mendapat liputan yang meluas untuk produk mereka. Jadi mereka kenalah tunaikan ganjaran yang dijanjikan,” ujarnya.


"Cantik, Muda, Kontroversi Berbakul, Itu Yang Dibayar Mahal"

Baru-baru ini pelakon veteran, Jalil Hamid meluahkan rasa sedih dengan industri tanah air yang membayarnya dengan harga yang murah walaupun pelakon itu seorang lagenda dan sudah memenangi banyak anugerah. Turut merasa sakit yang sama, Noorkhiriah memberikan pendapat.

“Berat mata mandang berat lagi bahu memikul, bertabahlah Abang Jalil. Saya faham apa yang Abang rasa, namun saya tak kuat untuk luahkan semua. Saya sendiri adalah beberapa award namun tetap terima nasib sama macam Abang”

“Award tak menjanjikan bulan bintang, gaji yang tinggi even job pun, andai kita dah tak diperlukan lagi. Award tu hanyalah sekadar bukti pada anak cucu kita yang kita pernah menang satu masa dulu”

Jelas Khiriah dimata industri sekarang, penampilan fizikal dan kontroversi menjadi ukuran seseorang itu untuk popular dan mendapat tawaran kerja. Biarpun memenangi banyak anugerah, ianya tidak menjanjikan wang untuk sara hidup.

“Industri kini andai kau muda, cantik boleh jual, kontrovesi berbakul, yes, itu yang dibayar mahal, job bsusun dan bakat tolak tepi. Award tak menjanjikan apa-apa, even nak buat batu nisan pun tak laku, maka bertabah dan sabar,” katanya.

Untuk selebriti muda yang baru berjinak dalam dunia hiburan tanah air mungkin boleh mengambil sedikit sebanyak nasihat dan pengajaran daripada pelakon-pelakon veteran ini. Muda tidak selamanya, sama seperti kemasyuran. (rtky/w)


Ini Jawapan Remy Ishak Mengapa Tunda Kahwin

Kerap kali ditanya tentang pernikahan, Remy Ishak menafikan sengaja melambatkan soal pernikahan dengan tunangnya. Jelas Remy selain komitmen kerja, ada beberapa hal peribadi perlu diberi perhatian dahulu.

“Amboi! Macam tak sabar nak tengok orang putus saja! Mana ada, saya masih lagi dalam fasa bertunang. Baru setahun lebih, mana lama sangat. Bulan April tahun depan baru cukup dua tahun saya bertunang”

“Kebetulan, saya agak sibuk dengan komitmen lakonan dan belum sampai jodoh lagi agaknya. Bila Allah sekat untuk melangsungkan majlis, mesti ada sebabnya. Saya percaya perkara-perkara yang baik akan datang lambat”

Selain itu Remy juga berkongsi keadaan ibunya yang tercinta yang perlu menjalani pembedahan tirod dan jantungnya yang bengkak. Dalam hal ini Remy pastinya perlu menyediakan kewangan yang banyak.

“Saya hanya manusia yang merancang, kalau boleh nak langsung segera, tapi ada benda yang tak dijangka berlaku dan saya perlu beri perhatian lebih. Macam ibu saya perlu buat pembedahan tirod dan jantungnya bengkak,” jelasnya.

Kalau orang lain ditempat Remy juga pasti berbuat perkara yang sama apabila ibu tercinta sakit. Kalau jodoh tidak ke mana, tidak kisah berapa lama mengikat tali pertunangan pun. (rtky/w)


Cadang Kejuaraan Aishah Ditarik Balik, DSV Mohon Maaf

Sebelum ini, kenyataan Datuk Seri Vida yang mencadangkan agar gelaran juara Gegar Vaganza musim keempat yang dimenangi penyanyi Aishah ditarik balik, mengundang kemarahan ramai dan dikecam teruk oleh netizen.

Dalam sidang media khas yang diadakan semalam mengenai penjelasan isu berlian pemberiannya didakwa palsu, Vida memohon maaf di atas cadangannya itu dan memberitahu kenyataan tersebut dikeluarkannya ketika dalam keadaan marah.

“Saya pun terkejut sebab tiba-tiba dia (Aishah) tubik (keluar) dalam media sosial cakap palsu. Marilah jumpa saya dulu, kenapa nak tubik dulu.

“Saya pun ada angin juga, masa tu mulut geram, jadi itulah yang tertubik. Itu saya minta maaf,” katanya kepada mStar Online.

Timbul pula isu apabila beliau menyifatkan program GV bertujuan untuk membantu menaikkan artis ‘sendu’, Vida bagaimanapun mempertahankan kenyataannya itu.

“Sekiranya perkataan sendu itu mengguris hati siapa-siapa yang terasa dia sendu,  kenapa dia terasa dia sendu, buatlah sesuatu supaya tak sendu. Yang sendu tu kenapa terasa, ‘wake up’, ‘move on’, jadikan diri anda tak sendu.

“Apa istilah yang nak diguna pakai apabila lama menghilang, dulu popular sekarang tak popular, dulu ada show sekarang tak ada… bagi saya satu perkataan selain perkataan sendu,” katanya.


"Pendirian Saya Tetap, Wany Hasrita Tidak Layak Menang"

Disoal Wany Hasrita sebab memadamkan kenyataannya sebelum ini, Fathia Latiff menjelaskan pendiriannya tetap sama dan beliau berhak untuk bersuara menyatakan pendapatnya mengenai kemenangan Wany merangkul Anugerah Bintang Paling Popular (ABPBH31) Ahad lalu.

Jelas Fathia lagi, beliau tidak mempunyai masalah dengan penyanyi tersebut, dan pendapat yang dinyatakan hanyalah pandangan peribadinya sahaja. Tegas Fathia, ramai lagi selebriti popular yang lebih layak untuk menang.

“Saya berhak untuk bersuara dan berhak memberi pandangan mengenai kemenangan Wany sebagai Bintang Paling Popular. Sejujurnya, saya tidak ada masalah atau bergaduh dengan dia. Cuma, dia belum lagi layak untuk menang”

“Dan saya tidak berpuas hati dengan sistem keputusan pada malam itu sebab masih ramai lagi selebriti yang dah lama dalam industri ini lebih terkenal daripada dia. Saya padam kenyataan itu kerana berfikiran saya perlu menghormati peminat-peminat Wany”

“Selain itu, saya tak nak foto di Instagram saya kurang cantik dengan adanya posting tersebut. Tapi walaupun saya dah padam, saya tetap dengan pendirian yang Wany memang tidak layak untuk memenangi anugerah tersebut,” katanya.

Terdahulu, Fathia memuat naik gambar Wany di laman sosialnya dan menyatakan penyanyi itu tidak layak menang anugerah terbabit. Namun kemudian memadamnya. Manakala Wany pula mendakwa Fathia tidak tetap pendirian kerana memadamkan kenyataan itu. (rtky/w)


Adi Putra Luah Rasa Sedih jadi Artis Kepada Ibu

Selepas terpalit dengan kontroversi rumah tangga beberapa tahun lalu, lama Adi Putra berehat dari dunia lakonan. Pun begitu entri terbarunya meluahkan andai diundur masa Adi memilih untuk menjadi insan biasa menarik perhatian.

Menerusi Instagram, Adi memuat naik perbualan dengan ibunya mengenai jerih perit menjadi selebriti dan andai diundurkan masa, beliau mahu menjalani kehidupan seperti orang biasa berbanding selebriti.

Jelas Adi, beliau sudah penat berbuat perkara baik namun masih tetap dipandang hina oleh netizen yang suka mencari kesalahan. Namun ibunya menasihati agar tidak mempedulikan kata orang asalkan Tuhan tahu apa kebaikan yang dilakukan.

Bagaimanapun perbualan Adi dengan ibunya membuatkan netizen tersentuh dan rata-rata menyokong apa yang dikatakakan oleh ibunya. Mungkinkah Adi sudah merajuk dan berputus asa dengan industri tanah air kita? (rtky/w)


Ini Jawapan Aishah Terhadap Permintaan DSV

Sebelum ini, pihak Aishah terlebih dahulu menuntut Datuk Seri Vida (DSV) untuk memohon maaf secara terbuka sekali dengan permintaan agar Vida turut menggantikan rantai berlian sebelum ini dengan nilai setara RM80,000.

Bagaimanapun setelah sidang media bersama DSV diadakan, usahawan kosmetik itu pula tampil dengan 3 perkara sebelum dia membuat permohonan maaf. Tidak mahu mengulas lanjut perkara tersebut atas nasihat peguam, Aishah punya jawapan tersendiri berkaitan permintaan itu.

“Setakat ini saya telah dinasihatkan pihak peguam untuk tidak mengeluarkan sebarang kenyataan. Bagi saya masa dan ruang berbincang terlebih dahulu,” katanya kepada Utusan Malaysia.

Bagaimanakan kesudahan isu ini masihlah tidak diketahui. Apa pun pastinya peminat dan pengikut setia industri seni tempatan mahu ia berakhir dengan baik. Sementara itu, bagi pihak Persatuan Karyawan Malaysia, kenyataan-kenyataan yang dikeluarkan Vida sepanjang perkara itu terjadi membuatkan penggiat seni terkilan. (rtky/s)


Jika Aishah Tunaikan 3 Perkara, DSV Sedia Mohon Maaf

Nampaknya Datuk Seri Vida (DSV) sedia memohon maaf namun dalam masa yang sama turut memohon 3 perkara kepada pihak Aishah. Menurut Sinar Harian, tindakan undang-undang akan dipertimbangkan jika Aishah tidak meminta maaf yang meneybabkan perniagannya mengalami kerugian.

“Yang pertamanya Aishah perlu memohon maaf berhubung penggunaan perkataan palsu mengenai barang kemas saya”

“Yang kedua pula, kedua-dua belah pihak perlu bersemuka bagi menyelesaikan kemelut yang berlaku dan Aishah atau DSV boleh menetapkan tempat dan masa”

“Ketiga, Aishah perlu memadam semua kenyataan yang dikeluarkan di media sosial miliknya,” jelas DSV yang dipersetujui peguamnya, Zailan Mohamed.

Selain itu, pihak Vida dalam masa yang sama turut mempertimbangkan untuk menggantikan rantai berlian tersebut dengan barang kemas lain memetik kenyataannya daripada mStar Online.

“Kita akan pertimbangkan dengan barang kemas yang sama nilai berdasarkan penilaian saya,” katanya. Apa pun, semoga perkara ini dapat diselesaikan dengan baik. (rtky/s)


"Jangan Risau Kalau Kena Gam, Itu Sementara Saja"

Sejak berdepan dengan lima kes pertuduhan jenayah di Mahkamah Majistret Petaling Jaya, Januari lalu, Diana Danielle akui suaminya Farid Kamil kurang mendapat tawaran berlakon dan beliau memahami situasi tersebut.

“Mana-mana artis yang terpalit kontroversi atau kes mahkamah akan disenarai hitam atau digam pihak tertentu. Ia sudah jadi lumrah dalam industri. Mereka perlu banyak bersabar dan jangan putus asa kerana ia hanya sementara saja”

Pesan Diana buat selebriti yang pernah dilanda kontroversi dan digam oleh industri seni supaya banyakkan bersabar dan tidak perlu bimbang tentangnya kerana apa yang diperkatakan netizen hanya sementara.

“Artis tidak perlu bimbang apabila dilanda gosip mahupun kontroversi kerana ia hanya diperkatakan netizen di media sosial sehari saja dan selepas itu orang akan lupa,” jelasnya kepada Harian Metro.

Tambah Diana, pun begitu Farid masih menerima beberapa tawaran namun tidak dapat melaksanakannya kerana beliau baru menjalani pembedahan lutut baru-baru ini. Buat masa ini kata Diana, Farid perlu berehat selama empat bulan. (rtky/w)


Wawa Zainal Hadiahkan Suami Kereta Hampir RM500,000

Jika sebelum ini Aeril Zafrel pernah menghadiahkan sebuah kereta mewah berjenama Mercedes kepada isterinya iaitu Wawa Zainal, nampaknya kini sudah tiba giliran si isteri pula menghadiahkan suami kereta baru. Perkara tersebut dikongsikan Wawa di laman Instagram miliknya.

“Balas jasa suami beli kan i keta haritu. Alhamdulillah ya Allah syukur atas kurniaan rezeki. Walaupun Aeril sedih sikit sebab sebenarnya dia nak kereta sport. Next year ye sayang. Tahun ni tahun yang sangat bermakna buat kami”

“Sikit-sikit impian Allah makbulkan. Benarlah kata orang rezeki itu tak pernah lambat tak pernah cepat dan tak pernah salah alamat. Thank you Allah,” ujar Wawa penuh syukur.

Ternyata perkara tersebut mengundang rasa gembira buat peminat dan pastinya ada pasangan yang mengimpikan perkara yang sama dilalui dalam hidup mereka. Tapi bak kata Wawa, rezeki tak pernah cepat atau lambat, tepat pada alamat.

Jika ingin melihat kereta apa bakal dihadiahkan sesama pasangan ini, haruslah tunggu tahun-tahun seterusnya. (rtky/s)


“Dia Tiada Gambar Sopan Ke Nak Kongsikan?”

Mungkin kita jarang dengar tentang drama lakonan Raysha Rizrose namun dalam masa yang sama selebriti ini sentiasa menjadi perhatian peminatnya. Baru-baru ini, gambar Raysha yang dikongsikan di Instagram menjadi perhatian lelaki gatal selain turut mengundang kecaman.

Melalui gambar tersebut, terdapat pelbagai komen yang dirasakan kurang sopan dan ada juga yang turut menasihati pelakon berkenaan agar berpakaian lebih sopan.

Selain ada yang mendesak agar pelakon berkenaan memadam gambar berkenaan, Raysha dilihat tidak memberikan respons terhadap komen-komen tersebut.

Apa yang pasti, sebagai seorang selebriti pastinya Raysha yang juga merupakan adik kepada Uqasha dan Nelydia ini mempunyai jawapan tersendiri dalam setiap tindak tanduk yang dilakukannya olehnya. Bak kata netizen, jika sakit mata memandang, unfollow sahaja. (rtky/s)


Penggiat Industri Muzik Mahu Boikot Datuk Seri Vida

Baru-baru ini, kenyataan usahawan kosmetik Datuk Seri Vida mengenai tujuan program Gegar Vaganza itu diadakan untuk mengangkat martabat artis yang ‘sendu’, mengundang kemarahan di kalangan artis dan penggiat industri muzik Malaysia.

Kenyataan Vida yang kedengaran seperti kasar itu membuatkan segelintir artis terasa hati, antaranya penyanyi Noraniza Idris yang meluahkan rasa kecewa apabila melabelkan rakan-rakannya seperti terdesak untuk menyertai program tersebut.

Isu tersebut turut mendapat perhatian Persatuan Karyawan Malaysia menerusi satu kenyataan yang dimuat naik oleh komposer, Damian Mikhail turut meluahkan rasa terkilan di atas tindakan Vida. Vida tidak sepatutnya mengeluarkan kenyataan sebegitu hanya kerana perbalahannya dengan penyanyi Aishah.

Isu Kenyataan Artis "Sendu" , KARYAWAN kesal serta berharap dapat diselesaikan dengan baik KARYAWAN merasa amat terkilan dan menganggap kenyataan yang dikeluarkan oleh DS Vida , pengasas Vida Beauty Sdn Bhd amat tidak bersesuaian apabila beliau membuat kenyataan berhubung dengan penajaan beliau terhadap program TV Gegar Vaganza ialah bagi menaikkan artis yang telah "sendu", setelah berlakunya perbalahan beliau dengan Juara GV 4, Aishah. "Individu seperti DS Vida ini yang merupakan usahawan yang berjaya memang diperlukan oleh Industri seni kita bagi memberi sokongan modal melalui penganjuran acara ataupun rancangan, namun bukan bermakna beliau boleh melakukan apa saja atau mengeluarkan kata-kata yang bersifat merendah-rendahkan martabat para artis tanah air sebagaimana yang dilafazkan baru-baru ini. Beliau juga harus ingat dengan penajaan beliau didalam beberapa program TV inilah yang telah menaikkan produk beliau seperti Qu Puteh dan Pamoga dimata masyarakat", ujar Dato Freddie Fernandez, Presiden KARYAWAN Umumnya mengetahui mengenai perbalahan diantara DS Vida dengan penyanyi Aishah berhubung dengan kontroversi hadiah dan KARYAWAN amat mengharapkan agar isu ini dapat diselesaikan secara musyawarah dan muhibbah diantara mereka berdua serta bersedia menjadi pihak tengah seandainya diperlukan. "Pada kami kedua-dua individu yang sedang berkonflik ini telah mempunyai legasi yang tersendiri. Aishah merupakan senior industri yang mempunyai banyak jasanya serta amat dihormati manakala DS Vida pula seorang hartawan dan usahawan yang berjaya . Dengan demikian kami beranggapan alangkah indahnya jika isu yang timbul dapat diselesaikan secara kekeluargaan demi mengelakkan dari terkeluarnya pelbagai kenyataan kontroversi yang tidak bersesuaian dan beremosi yang akhirnya akan mengguris hati pelbagai pihak, sekaligus memberi impak negatif kepada diri masing-masing", Ujar Freddie mengakhiri perbualan. @karyawanmsia Dato Freddie Fernandez 012 2071400 #artisbukanbarua

A post shared by  damianmikhail (@damianmikhailmusic) on Oct 8, 2018 at 12:11am PDT

Turut diingatkan, Vida juga mendapat kepentingan daripada penajaan program tersebut yang telah menaikkan jenama produknya di mata masyarakat. Pihak Karyawan juga berharap agar isu kontroversi hadiah itu dapat diselesaikan secara baik dan bersedia menjadi orang tengah.

Dalam pada itu, netizen berpendapat kenyataan Vida itu dilihat agak melampau. Ada yang mengatakan Aishah sudah lama berada dalam industri dan merupakan penyanyi lagenda jika nak dibandingkan dengan Vida yang baru saja mempunyai dua buah lagu.

Dikhabarkan, petang tadi satu sidang media khas diadakan oleh Datuk Seri Vida berhubung isu rantai berlian. Adakah beliau akan membuat permohonan maaf? Isu tersebut akan di kemaskini dari semasa ke semasa.


Adik Nafi Anita Sarawak Cerai, Hidap Kanser

Jika sebelum ini, penyanyi Anita Sarawak dikhabarkan sudah bercerai dengan suaminya, beberapa bulan lalu, nama penyanyi itu sekali menjadi sebutan ramai apabila timbul khabar angin mengatakan beliau sedang menjalani rawatan penyakit kanser.

Bagaimanapun, menurut adiknya, pelakon Noorkumalasari, segala laporan atau spekulasi mengenai kakaknya itu adalah tidak benar sama sekali. Katanya, Anita dan suami masih lagi bersama dan kini menjalankan perniagaan jual beli hartanah di Amerika Syarikat.

“Semua khabar angin mengenai Anita yang dikatakan sakit, rambutnya gugur, bercerai dan macam-macam lagi adalah tidak benar. Dia tidak menghubungi saya kerana dia tahu, kalau orang ramai tahu, mereka akan mencari saya. Jadi, dia banyak menghubungi kakak saya.

“Kakak sendiri bercakap dengan Anita dan suaminya, Mahathir Abdullah sekaligus mengesahkan bahawa mereka masih lagi suami isteri. Mereka masih menetap di Amerika Syarikat, tapi bukan di daerah Las Vegas lagi.

“Dia dan suaminya menjalankan perniagaan berkaitan hartanah dan jual beli rumah. Mereka sering berpindah-randah dari satu tempat ke satu tempat,” katanya kepada Harian Metro.

Dalam pada itu, Noor memberitahu kakaknya itu juga mahukan kehidupan normal seperti orang lain memandangkan di Malaysia beliau tidak dapat privasi kerana ke mana saja pasti akan menjadi perhatian ramai.

Penyanyi yang popular menerusi lagu Tragedi Buah Epal itu ‘menghilangkan diri’ daripada industri seni tanah air sejak 2011 sehingga kini.


Che Ta Dedah Bawa Tukang Masak Peribadi Ketika Bercuti

Pasti ramai yang tahu setiap kali pergi bercuti, pelakon Rozita Che Wan akan membawa jurugambar peribadinya. Rupanya bukan itu saja, baru-baru ini Che Ta mendedahkan dia juga turut membawa tukang masak peribadinya jika ke luar negara.

Che Ta memberitahu, dia sudah lama mempunyai jurumasak peribadi cuma tidak didedahkan. Kata Che Ta, tujuannya membawa tukang masak adalah untuk memudahkan mereka sekeluarga menikmati makanan Melayu memandangkan sukar untuk mencari hidangan tempatan di negara orang.

“Saya tekak Melayu. Jadi, memang kena makan nasi setiap hari. Apabila bawa cef ia memudahkan saya dan keluarga menikmati makanan yang diinginkan. Selalunya di luar negara nak cari nasi susah apatah lagi makanan Melayu. Apabila bawa cef tak bermakna saya bawa sekali bahan untuk memasak.

“Sebaliknya, cef saya akan ke pasaraya berdekatan untuk mencari bahan keperluan memasak,” katanya kepada Harian Metro.

Menurut Che Ta lagi, dia sudah menggunakan khidmat cef berkenaan sejak empat tahun lalu dan sudah tahu cita rasa mereka sekeluarga.

“Setakat ini hidangan disediakan menepati cita rasa saya dan keluarga. Lagi pun, dia senang bekerjasama. Dalam masa sama dia sudah arif dengan cita rasa dan makanan kegemaran saya. Selain itu, saya rasa tidak salah berkongsi rezeki dengan orang lain. Itu lebih baik dan akan dimurahkan rezeki lagi pada masa akan datang,” katanya.


Baju Nabila Razali Dikritik Dikatakan Berkemban

Ahad lalu, berlangsungnya acara gilang-gemilang Anugerah Bintang Popular BH Ke-31. Seperti biasa, gaya dan fesyen selebriti antara yang menjadi perhatian ramai. Bagaimanapun, busana yang digayakan oleh penyanyi Nabila Razali dikritik netizen yang menyifatkan cara pemakaiannya tidak mengikut syariat.

Rata-rata netizen meluahkan rasa terkejut dengan fesyen Nabila yang bertudung tetapi tidak menutup dada dan menggayakan baju yang mengikut bentuk badan.

Tidak kurang juga ada yang mengatakan baju yang dipakai oleh Nabila itu tidak sesuai dengan imej wanita muslimah dan seperti sedang berkemban.

Selain imejnya dikecam, netizen juga turut mengkritik suaranya yang sumbang ketika membuat persembahan secara langsung bersama Ismail Izzani.

Bukan mudah untuk memuaskan hati semua orang. Apa pun, mungkin selepas ini Nabila perlu lebih berhati-hati dalam pemilihan pakaian agar tidak mengundang sebarang fitnah.


"Saya Sendiri Saksi Mereka Tak Tidur Malam Mengundi"

Rata-rata kemenangan Wany Hasrita yang memenangi Anugerah Bintang Paling Popular ABPBH31 mengejutkan orang ramai hingga ada dakwaan beliau membeli undi. Jelas Wany, beliau sendiri menjadi saksi usaha keras kelab peminatnya.

“Alhamdulillah kelab peminat saya mempunyai pemikiran ke hadapan. Mereka hanya gunakan pelbagai sumber seperti komputer peribadi yang banyak. Peminat atau pihak pengurusan saya tak keluarkan duit pun untuk membeli undi”

“Kalau beli undi, kenapa mereka tak tidur malam. Baik mereka tidur sahaja. Setiap sejam mereka undi. Sebab itu saya cakap mereka undi sampaikan tak tidur,” jelasnya kepada m Star Online mengenai kemenangannya semalam.

Tambah Wany lagi, beliau tidak berasa tahun ini merupakan tahun bertuah buatnya namun kemenangan anugerah semalam membutkikan penat lelah kelab peminatnya bersengkang mata untuknya berbaloi.

Tahniah diucapkan buat Wany atas anugerah yang dimenangi. Biasalah adat pertandingan ada kalah dan menang, ada yang berpuas hati dan ada yang tidak. Bertuah Wany punya kelab peminat yang rajin mengundi! (rtky/w)


DSV: Dimana Aishah Sebelum GV?

Minggu lalu, penyanyi Aishah memberikan tempoh tujuh hari kepada Datuk Seri Vida berhubung isu berkaitan hadiah barang kemas yang didakwa palsu selain membuat permohonan maaf. Aishah melalui peguamnya menyatakan bahawa Vida perlu bertanggungjawab terhadap hadiah yang diberikan.

Terbaru, Vida tampil menegaskan bahawa beliau tiada niat untuk membuli artis untuk kepentingan sendiri seperti yang didakwa kerana tujuan program realiti Gegar Vaganza itu diadakan untuk mengangkat semula artis yang ‘sendu’. Kata Vida lagi, nama Aishah lebih dikenali ramai selepas menjuarai program tersebut.

“Sebenarnya Aishah silap, saya menaja itu satu platform tapi nawaitu saya buat program ini dengan Michael Ang adalah untuk mengangkat artis yang sendu supaya mereka boleh cari makan balik.

“Sekarang semua artis GV meletup-letup, sedangkan kalau artis nak naik ini memang susah, kena marketing tapi mereka dah dapat red karpet. Daripada tak ada show buat show. Motif kita mahu menaikkan artis bukan membuli artis. Jadi jangan ingat program ini hanya sekadar hiburan semata-mata, tidak ya.

“Di mana Aisyah sebelum GV? Dia pula banyak kali buat salah tapi kita terima dia, tak ada nak keluarkan dia semua. Adakah dia anggap itu buli? Apa motif saya berbuat demikian sedangkan saya sebenarnya mahu bantu naikkan dia,” katanya kepada mStar Online.

Mengenai tempoh tujuh hari yang diberikan oleh Aishah, Vida memberitahu segalanya akan terjawab menerusi sidang media khas yang akan diadakan Selasa ini.


Bekas Kekasih Luah Rasa Rindukan Ismail Izzani

Adat orang bercinta, kadang-kala terputus di tengah jalan. Sedangkan Zulin Aziz yang sudah bersiap-siap nak kahwin pun tiba-tiba batal di saat akhir, apatah lagi cinta antara Ismail Izzani dan bekas kekasih, yang dikenali sebagai Sharifah Rose.

Perkara tersebut sempat dihidu peminat apabila bekas kekasihnya menyatakan rasa rindu secara terbuka di ruangan komen (sudah dipadam). Menjawab dengan penuh kelakian, Ismail menyatakan bahawa dia sentiasa ada jika diperlukan.

Sedih bukan kisah percintaan sebegini? Sudahlah cinta tidak kesampaian kemudian masih rindu-rinduan, namun masing-masing masih bersedia untuk melayan hati yang lara.

Untuk pengetahuan anda, Sharifah Rose sendiri sebelum ini menyatakan bahawa Ismail curang bukan sekali tetapi 6 kali. Tidak tahan dengan perkara tersebut, tali percintaan nan terjalin putus di tengah jalan. Ismail membawa diri. Sesungguhnya perihal cinta bukan mudah untuk ditafsir.

Mungkin kita boleh tunggu episod seterusnya oleh pasangan ini sebab kita tidak akan pernah tahu plot twist yang mungkin akan berlaku. Bak kata Ismail dalam lirik lagu – Eh, aku tahu, ini lebih dari cinta, apa lah kami jika bukan luar biasa. (rtky/s)


“Menang Anugerah Bersama Kenangan Paling Manis”

Memenangi anugerah bersama dalam kategori Pelakon TV Lelaki dan Wanita Popular, pasangan sensasi Fattah Amin dan Nur Fazura menyifatkan ianya kenangan paling manis buat mereka.

Gandingan menerusi drama Hero Seorang Cinderella paling bermakna buat pasangan tersebut kerana dari situlah bermulanya perkenalan mereka kemudian timbul bibit cinta dan seterusnya ke gerbang perkahwinan.

“Hero Seorang Cinderella banyak memberikan kenangan manis kerana kami bertemu di lokasi drama itu, bercinta dan seterusnya berkahwin.

“Malam ini, kami menang pula anugerah utama bersama, selain Pasangan Serasi Drama menerusi drama itu. Ia memang kenangan paling manis dan melakar sejarah tersendiri buat kami,” katanya kepada BH Online.

Dalam masa sama, Fazura turut meluahkan rasa terharu di atas sokongan tidak terhingga dari peminatnya yang selama ini menjadi sumber kekuatan dalam perjalanan seninya selama ini.

“Melihat kesungguhan peminat yang mengundi siang dan malam, saya sangat terharu. Menang atau kalah, bukan persoalan. Mereka adalah kekuatan saya,” katanya

Selain memenangi anugerah utama bersama, Fattah dan Fazura turut menang dalam kategori online Pasangan Serasi Drama menerusi drama yang sama, Hero Seorang Cinderella.


Fathia Latiff Alami Mental Breakdown?

Kami pun tidak mengerti apa yang ditulis Fathia Latiff menerusi entri terbarunya semalam. Kenyataan yang sarat dengan kejian buat stesen TV3 itu membuatkan netizen ‘sudah bosan’ dengan perangai Fathia.

Entah apa yang tidak kena dengan Fathia semalam, selain mengecam TV3, beliau juga meluahkan rasa tidak puas hati hanya menerima jemputan ke ABPH daripada wartawan hiburan saja selain mengkritik kemenangan Wany Hasrita.

Rata-rata netizen tidak memahami sikap pelakon itu yang semakin ‘hanyut’ selain kenyataannya yang merepek. Ada juga netizen memohon keluarga atau rakan membantu Fathia yang dilihat seperti ‘mental breakdown’.

Apa yang pasti, seperti post terdahulu juga, Fathia sering memuat naik kenyataan-kenyataan marah kemudian memadamkan kembali. Tidak tahu apa tujuan kenyataan itu dimuat jika ingin memadamnya nanti. (rtky/w)


Tak Jadi Kahwin, Zulin Aziz Nafi Untuk Promosi Lagu

Jodoh tidak kesampaian. Begitulah apa yang terjadi kepada Zulin Aziz baru-baru ini apabila majlis perkahwinannya tiba-tiba dibatalkan di saat akhir sedangkan busana untuk majlis terindah tersebut sudah pun siap. Malah katanya, lagu yang ditujukan khas buat bakal suami juga terpaksa diubah lirik.

Sebelum ini, Zulin pernah berkongsikan kepada peminat tentang bagaimana mereka meluangkan masa bersama ketika di Indonesia. Kelihatan sungguh manis bersama, namun nampaknya jodoh tidak kesampaian.

Kita hanya merancang tapi Allah sebaik-baik perancang. Hubungan kami gagal, jodoh tak panjang. Sebabnya… tidak dapat saya kongsi. Terlalu peribadi.

“Hati saya hancur hanya Allah saja yang tahu. Jadi lagu yang saya dah cipta penat-penat tu untuk apa? Saya cuba kuatkan semangat dan mengambil hikmah disebalik kejadian. Saya terpaksa tukar lirik lagu tu sesuai dengan keadaan sekarang dan teruskan hasrat saya walau tujuannya berbeza kalau sebelum ini nak dijadikan lagu tema perkahwinan kami tapi sekarang dah jadi lain,” jelasnya kepada mStar Online.

Menafikan perkara tersebut dilakukan semata-mata sekadar mendapatkan publisiti dan perhatian orang ramai, Zulin menegaskan bahawa cerita tentang dia ingin mendirikan rumahtangg sudah bermula dari tahun lalu lagi.

“Untuk apalah saya nak buat gimik? Nak cari publisiti murahan bukan ini caranya. Saya pernah berkongsi tentang perancangan saya untuk berumahtangga bersama dengan jejaka yang saya kenali sejak tahun lalu,” katanya.

Di sebalik kekecewaan yang dialaminya, mana mungkin dapat menepis dakwaan dan juga cemuhan warga laman sosial yang tidak percayakan kisahnya itu. Namun masih ada yang memberikan kata-kata semangat buat Zulin untuk meneruskan kehidupan. (rtky/s)


Wany Hasrita Dinobat Bintang Paling Popular ABPBH 31

Turut memenangi anugerah Penyanyi Wanita Popular, tahniah diucapkan kepada Wany Hasrita apabila dinobatkan sebagai Bintang Paling Popular ABPBH Ke-31 dengan undian tertinggi sebanyak 2,052,997. Kemenangan itu melayakkan Wany Hasrita membawa pulang hadiah utama berupa sebuah Citroen C4 Picasso dan sebuah trofi.

Majlis gilang-gemilang yang berlangsung di Pusat Konvensyen Antarabangsa Putrajaya (PICC), dihoskan oleh Janna Nick, Ajak Shiro dan Zara Zya, telah disiarkan secara langsung menerusi TV3.

Artis Baharu Wanita Popular – Farah Nabila
Artis Baharu Lelaki Popular – Fendy Bakri
Penyanyi Wanita Popular – Wany Hasrita
Penyanyi Lelaki Popular – Khai Bahar
Pengacara TV Popular – Neelofa
Penyampai Radio Popular – Haziq (Hot FM)
Artis Komedi Popular – Zizan Razak
Artis Kolaborasi/Duo/Berkumpulan Popular – Syamel & Ernie Zakri
Artis Versatil Popular – Alif Satar
Pelakon TV Wanita Popular – Nur Fazura
Pelakon TV Lelaki Popular – Fattah Amin
Pelakon Filem Wanita Popular – Emma Maembong
Pelakon Filem Lelaki Popular – Zul Ariffin

Pasangan Serasi Drama Popular –Fattah Amin & Fazura
Pasangan Serasi Filem Popular – Zul Ariffin & Nur Fazura
Artis Sensasi Popular – Neelofa
Personaliti Media Sosial Popular – Fatimah Omar Mukhlis
Instafamous Cilik Popular – Arif Jiwa


Sekitar Gaya Selebriti Di Karpet Merah ABPBH 31

Malam Anugerah Bintang Popular BH Ke-31 (ABPBH 31) merupakan satu debaran buat barisan artis yang tersenarai untuk memenangi anugerah penuh prestij ini. Pada kali ini, ABPBH telah diadakan di Dewan Perdana, Pusat Konvensyen Antarabangsa Putrajaya (PICC).

Untuk ABPBH 31 kali ini, sebanyak 13 kategori utama dipertaruhkan dan lima kategori online, dengan pemenang trofi Bintang Paling Popular bakal membawa pulang sebuah kereta.

Kami kongsikan bersama anda beberapa keping gambar karpet merah bersama anda. Enjoice! (rtky/s)


Aishah Beri DSV 1 Minggu Untuk Mohon Maaf

Tujuh hari, itulah waktu yang diberikan oleh penyanyi Aishah kepada Datuk Seri Vida berkaitan isu hadiah barang kemas didakwa palsu selain permohonan maaf. Aishah melalui pegumanya menyatakan bahawa Vida perlu bertanggungjawab terhadap hadiah yang diberikan selepas Aishah menjuarai Gegar Vaganza musim lalu.

“Kami sudah menghantar satu surat tuntutan bermula hari ini. Menerusi surat tersebut terdapat dua tuntutan iaitu seutas rantai berlian asli dengan nilai setara RM80,000 seperti dihebohkan”

“Manakala tuntutan kedua satu permohonan maaf terbuka atas representasi yang salah yang telah dibuat berkenaan rantai berlian tersebut,” jelasnya kepada mStar Online.

Selain itu, Aishah turut menjelaskan mengapa dia menolak jemputan ke Gegar Vaganza untuk minggu kedua kerana merasakan lokasi sedemikian bukanlah tempat yang sesuai untuk memperkatakan isu tersebut.

“Saya dapat jemputan rasmi untuk hadir pada minggu ini GV5 tapi saya tidak akan hadir berikutan pentas nyanyian bukan tempat yang sesuai untuk selesaikan isu itu.

“Mungkin penaja baru iaitu Datuk Seri Aliff Syukri menganggap perkara itu kecil dan saya anggap ia seperti memperlekehkan isu ini sahaja. Ia hanya berkaitan ‘rating’ sahaja, perkara itu tidak boleh selesai dalam tempoh dua tiga minit siaran langsung itu,” katanya.

Apa yang pasti, tindakan Aishah ini adalah untuk memberi kesedaran kepada pihak penaja dan badan penyiaran agar tidak terus membuli artis untuk kepentingan merekea semata-mata.

“Kalau saya tidak bercakap dan menuntut keadilan ini sampai bila artis ingin ditipu dan dibuli? Ramai yang melalui perkara sama tapi hanya berdiam diri,” katanya. (rtky/s)


Netizen Puji Suara Fattah Amin Seperti Penyanyi Profesional

Jika sebelum ini ramai yang mengkritik Fattah Amin tidak boleh menyanyi, namun ia tidak mematahkan semangat pelakon sensasi ini untuk muncul dengan single baru berjudul ‘Isterimewa’. Kali ini, cara nyanyian Fattah menunjukkan peningkatan yang baik berbanding sebelum ini.

Menerusi Instagram, Fattah berkongsikan tentang lagu terbaru ciptaan Mel Imran itu mengisahkan tentang luahan ikhlas isi hari seorang lelaki yang ingin menjadikan wanita istimewa dalam hidupnya sebagai isteri.

Assalamualaikum semua..Alhamdulillah syukur ke hadrat ilahi di atas kurniaan Ilham dariNya. Malam ini saya dapat kongsikan akustik teaser ‘ISTERIMEWA’ hasil ciptaan sepenuhnya oleh sahabat saya @melramlan . . . Lagu ini mengisahkan luahan ikhlas isi hati seorang lelaki yang ingin menjadikan wanita istimewa dalam hidupnya sebagai isteri. . . Versi akustik ini adalah TEASER kepada single terbaru saya, 'ISTERIMEWA' yang akan dikeluarkan tidak lama lagi. . . Untuk mendengar full version ‘ISTERIMEWA’ versi akustik ini anda boleh click link bio di atas sekarang. Terima kasih di atas sokongan peminat-peminat saya yang sentiasa ada di hati saya, menyokong kerjaya saya. Anda semua terlalu istimewa bagi saya. Terimalah… . #Isterimewa @universalmuzikmy

A post shared by  Fattah Amin (@fattahaminz) on Oct 4, 2018 at 5:37am PDT

Rata-rata netizen memuji kemerduan suara dan vokal Fattah seperti seorang penyanyi profesional. Ramai juga yang tersentuh melihat penghayatan Fattah ketika menyanyikan lagu tersebut.  Tidak kurang juga ramai yang tidak sabar untuk mendengar versi penuh lagu tersebut yang akan dikeluarkan tidak lama lagi.

Ada juga peminatnya yang meluahkan rasa kagum dengan dengan Fattah kerana tidak pernah berputus asa walaupun pernah dikecam hebat sebelum ini. Apa-apa pun lagu baru Fattah ini memang sedap didengar.


Pukul Bekas Isteri, Awie Diperintah Bayar Ganti Rugi RM80,000

Penyanyi rock terkenal, Datuk Awie diarah untuk membayar ganti rugi sebanyak RM80,000 kepada bekas isterinya, Rozana Misbun berikutan penderitaan yang ditanggung berhubung kes pukul yang difailkan empat tahun lalu.

Mahkamah Sesyen di Shah Alam pada 28 September lalu telah menghakimkan ganti rugi am sebanyak RM30,000, ganti rugi teruk sebanyak RM50,000 dan kos sebanyak RM10,000 untuk dibayar oleh Awie kepada pihak Rozana.

Rozana sebelum ini telah menfailkan saman sivil bagi menuntut ganti rugi di atas segala kecederaan yang dialami antaranya retak tulang rusuk, lebam-lebam di bahagian muka, telinga kiri, leher bahagian kiri, lengan, ketiak, dada, bilateral periobital dan hidung.

Dalam masa sama, Rozana juga turut menuntut kos rawatan di hospital dan juga perasaan malu yang terpaksa ditanggung di atas perbuatan bekas suaminya itu.

Pada 7 Mac 2016, Awie dilepaskan daripada pertuduhan jenayah mencederakan bekas isterinya selepas kedua-dua pihak bersetuju kes diselesaikan dengan cara membayar kompaun RM10,000 dan Awie perlu membuat permohonan maaf.

Sebelum itu, Awie mengaku tidak bersalah atas tuduhan mencederakan Rozana yang ketika itu adalah isterinya di kediaman mereka pada 2 Jun 2014.  Penyanyi itu kemudian didakwa dan telah mengaku bersalah atas pertuduhan mencederakan Rozana di kaunter Permodalan Nasional Berhad Jalan Tun Razak pada 2 Jun 2014.